RBNZ Dijangka Beri Lebih Banyak Kejutan?

Menjelang mesyuarat polisi Reserve Bank of New Zealand (RBNZ), terdapat spekulasi yang mengatakan bahawa bank pusat itu mungkin akan memberi isyarat mengenai kesediaannya untuk mengetatkan dasar monetari akhir tahun ini.
Terdahulu, pada mesyuarat dasar sesi Mei, bank pusat melihat kadar faedah akan mula dinaikkan pada September 2022.
Namun, dengan data-data ekonomi yang terus menunjukkan pertumbuhan yang memberangsangkan, para penganalisis kini melihat bahawa RBNZ akan meningkatkan kadar lebih cepat daripada dijangkakan.
Pada minggu lalu, ASB Bank meramalkan bahawa bank pusat akan meningkatkan kadar faedahnya pada bulan November 2021 berbanding jangkaan awal untuk kenaikan pada pertengahan 2022.
 Ini susulan penerbitan data tinjauan keyakinan perniagaan yang menunjukkan syarikat-syarikat semakin yakin untuk meningkatkan kos yang lebih tinggi dengan menaikkan harga.
Selain itu, bacaan data Keluaran Dalam Negara Kasar (KDNK) yang kuat pada bulan Jun, turut memberi alasan untuk optimisme pasaran setelah ia meningkat 1.6% berbanding 0.5% yang dijangkakan.
Bagaimanapun, pada masa yang sama, risiko yang besar masih ada. Sempadan New Zealand masih banyak ditutup untuk negara-negara luar dan kadar vaksinasi yang masih lagi rendah menyebabkannya rapuh di mana serangan Covid-19 boleh menimbulkan ancaman besar.
Ketika penulisan, dolar kiwi didagangkan stabil namun masih berada di sekitar tahap terendah bulanan berbanding US dolar pada 0.6985.


Tumpuan Bakal Terarah Pada Penetapan Kadar Feadah di Australia Sebentar Lagi

Dagangan dolar Amerika Syarikat pada Isnin sedikit melemah ekoran timbul kebimbangan pelabur terhadap kemerosotan pada data jualan runcit Amerika Syarikat yang menurunan -0.2% pada Februari lebih rendah daripada jangkaan kenaikan 0.3% berbanding data sebelumnya yang dikemaskini kepada 0.7% pada Januari.
Jabatan Perdagangan melaporkan kadar jualan menurun untuk perabot, kain, makanan dan peralatan elektronik. Turut dicatatkan menurun adalah jualan pada bahan pembinaanb dan alatan penanaman.
Pasaran saham yang mengukuh pada Isnin juga berkemungkinan mengakibatkan penurunan pada permintaan USD. Namun USD masih dilihat mengekalkan dagangannya yang positif berikutan faktor fundamental yang dovish dari bank-bank pusat terus menghalang matawang utama yang lain untuk mengukuh dalam pasaran semasa.
Kadar inflasi yang masih dicatatkan lemah pada zon Eropah untuk bulan Mac terus menguatkan lagi keputusan European Central Bank (ECB) untuk melanjutkan tempoh bagi langkah pengetatan polisi monetari.
 Sentimen positif pada ekonomi China pula terus menyokong matawang komoditi khususnya dolar Australia dan dolar New Zealand untuk mengukuh. Faktor tersebut juga meyakinkan kembali pelabur luar terhadap langkah kerajaan dalam mengawal kestabilan ekonomi kedua terbesar di dunia itu.
Pasaran turut menantikan keputusan penetapan kadar faedah oleh bank pusat Australia pada jam 11.30 pagi nanti. Jangkaan kadar faedah bakal dikekalkan di paras 1.50% seperti sebelumnya.
Sementara itu, setelah terkesan pada undian Brexit yang ditolak buat kali ketiga, Pound Sterling dilihat kembali mencatatkan kenaikan pada nilai dagangannya selepas parlimen dilihat cuba untuk mengawal situasi pengunduran Britain dari Kesatuan Eropah.
Beberapa ahli parlimen bercadang untuk menggesa Perdana Menteri Britain, Theresa May untuk menggugurkan strategi perjanjian Brexit beliau, sebaliknya mengukuhkan hubungan ekonomi bersama Kesatuan Eropah tersebut.


Dalam Diam USD Cuba Untuk Mengukuh!

US dolar didagangkan mendatar berbanding kebanyakan mata wang utama ketika pelabur menantikan terbitan data PMI pada hari ini dan perkembangan semasa mengenai isu siling hutang Amerika Syarikat.
Sesi Asia menyaksikan indeks dolar yang mengukur kekuatan dolar greenback diperdagangkan sedikit berubah pada sekitar harga 103.25 berbanding sekumpulan mata wang utama.
Data PMI pembuatan dan perkhidmatan AS yang akan dikeluarkan pada sesi New York, bakal dijadikan petunjuk oleh pasaran sama ada Federal Reserve (Fed) boleh meneruskan kenaikan kadar faedah atau menghentikannya.
Terdahulu, raja mata wang itu merosot selepas Pengerusi Fed Jerome Powell memberi isyarat untuk kenaikan kadar yang lebih sedikit disebabkan keadaan kredit yang ketat.
 Pun begitu, Presiden Fed St Louis, James Bullard pula memberitahu pada Isnin bahawa bank pusat itu mungkin perlu menaikkan penanda aras kadar faedahnya sebanyak setengah mata lagi tahun ini.
Hal ini secara tidak langsung memberi sedikit sokongan buat US dolar dan turut menunjukkan bahawa penggubal dasar Fed mempunyai pandangan berbeza perihal kadar faedah.
Sementara itu, perbincangan Presiden AS Joe Biden dan Speaker Dewan Republikan Kevin McCarthy masih belum mencapai kesepakatan dan rundingan akan diteruskan oleh wakil kedua-dua pihak.
Beralih ke pergerakan mata wang utama, euro dan pound masing-masing didagangkan mendatar menjelang terbitan data PMI pembuatan dan perkhidmatan pada sesi Eropah.
Selain itu, dolar Aussie dan New Zealand juga didagangkan hampir tidak berubah, dengan pelabur dolar kiwi kini lebih berwaspada menanti mesyuarat polisi Reserve Bank of New Zealand (RBNZ).


Inflasi UK Mencanak Lagi, Tapi GBP/USD Menjunam Ke Bawah!

Menjadi tumpuan pada awal sesi Eropah semalam adalah terbitan data inflasi UK apabila indeks harga pengguna dilaporkan kembali melonjak ke paras tertinggi 40 tahun semula, meningkat kepada 10.1% berbanding sebelum ini yang sedikit menurun kepada 9.9%.
Situasi ini turut mencetuskan kebimbangan terhadap pasaran global apabila risiko inflasi yang tinggi masih lagi sukar untuk ditangani oleh ekonomi-ekonomi utama.
Namun, bacaan inflasi UK yang tinggi tersebut dilihat gagal untuk merangsang pengukuhan nilai Pound dalam pasaran semalam. Berkemungkinan pelabur masih belum meletakkan keyakinan dengan ketidaktentuan politik di UK di bawah pemerintahan Perdana Menteri Liz Truss.
Sementara, US dolar pula didagangkan kukuh kembali semalam dengan kenyataan oleh ahli-ahli Federal Reserve (Fed) yang masih bernada hawkish terhadap pengetatan dasar bank pusat yang dijangka berterusan sehingga ke penghujung tahun ini.

Carta harga pasangan mata wang GBP/USD dilihat meneruskan corak penurunan harga semalam selepas isyarat awal perubahan arah harga pada Selasa lalu.
Penurunan harian sekitar 170 pips telah dicatatkan pada Rabu semalam dengan isyarat pergerakan bearish harga dinilai apabila harga telah bergerak susut di bawah halangan Moving Average 50 (MA50) pada rangka masa 1 jam di carta tersebut.
 Harga mula perlahan di sekitar paras tumpuan 1.12000 di penghujung sesi New York sehingga bersambung pada dagangan sesi Asia pagi ini (Khamis) dengan jangkaan corak penurunan bakal diteruskan lagi.
Untuk jangkaan penurunan lanjut harga, paras tumpuan seterusnya adalah pada 1.11000 sebelum zon RBS (resistance become support) pada 1.09000 akan jadi sasaran berikutnya buat harga.
Namun, jika harga berjaya membuat lantunan semula dari paras semasa 1.12000, rintangan awal yang dilihat akan menjadi perhatian harga adalah pada 1.13000.
Melepasi semula halangan MA50 akan memberi isyarat awal perubahan trend bullish sebelum kenaikan harga diteruskan menuju zon rintangan 1.15000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penguatan YEN Hari Ini Menjadi Tanda Tanya

Usd/Jpy hari ini telah mencatatkan penurunan sehingga hampir 140 pip sejak pukul 2 petang tadi dari paras tertinggi 117.52 sehingga paras terendah setakat pada masa artikel ini ditulis iaitu 116.19.
Pergerakan pasangan matawang ini cenderung ke bawah walaupun terdapat peningkatan nilai US dolar berbanding matawang utama yang lain, khususnya Pound Sterling.
Walaubagaimanapun, Dolar Australia dan kiwi mencatatkan kenaikan pada hari ini, manakla Eur/Usd dan Usd/Chf didagangkan stabil sejak sesi Asia pagi tadi.
 Walaupun data NFP minggu lalu masih dinilai sebagai positif, tetapi masih belum cukup untuk US dolar menguat berbanding majoriti matawang utama yang lain. Data NFP mencatatkan kenaikan dalam purata gaji manakala sebaliknya kepada jumlah tambahan pekerjaan yang berkurang begitu besar, tetapi masih stabil.
Ketidaktentuan semakin terasa menjelang kemasukan Trump ke White House dengan polisi yang akan beliau laksanakan. The Fed juga sebelum ini mengutarakan kebimbangan terhadap perkara ini dengan majoriti ahli FOMC berpendapat ketidaktentuan yang tinggi kepada ekonomi US. Pasaran dijangka mendapat maklumat yang lebih jelas pada 20 Januari ini.
Mungkin juga ketidaktentuan pasaran ketika ini dengan kelemahan US dolar adalah disebabkan pentadbiran baru US dan ketidaktentuan dalam polisi ekonomi terbesar dunia itu. Jika dilihat dalam instrumen ‘safe haven’ ketika ini, Yen dan Emas mencatatkan penguatan dengan masing-masing menguat berbanding US dolar hari ini, kecuali Swiss Franc yang didagang stabil.
Jika dilihat dalam indeks volatility (CBOE volatility index) atau indeks ketakutan pasaran (fear index) hari ini juga turut mencatatkan kenaikan kecil yang menunjukkan kebimbangan pasaran. Dalam keadaan sebegini, biasanya pasaran akan beralih kepada instrumen ‘safe haven’ dan buktinya adalah kenaikan Yen dan Emas pada hari ini.


Kiwi Tenggelam Dek Kerana Inflasi, Aussie Melonjak Berikutan Data Positif China.

Pada sesi pasaran Asia pagi ini melihatkan kejatuhan pada matawang dolar New Zealand selepas data inflasi dikeluarkan pada jam 6.45 pagi. Indeks harga pengguna untuk suku tahun pertama kekal di paras 0.1% seperti bacaan sebelum ini namun meleset daripada jangkaan kenaikan kepada 0.3% oleh pasaran.
Sebagai rakan dagang utama China, matawang AUD diniagakan sangat baik pada sesi Asia sejurus keluarnya data ekonomi dari China iaitu KDNK, pengeluaran industri dan jualan runcit.
Ekonomi China hari ini mencatatkan 6.4% pertumbuhan KDNK pada suku tahun pertama 2019, sama seperti suku tahun sebelumnya dan mengatasi jangkaan pasaran untuk perkembangan 6.3%.
Sementara itu, pengeluaran perindustrian China meningkat 8.5% tahun ke tahun pada bulan Mac 2019, dengan mudah mengatasi jangkaan pasaran untuk peningkatan sebanyak 5.9% dan melonjak daripada 5.3% dalam tempoh sebelumnya. Ini adalah pertumbuhan terpantas dalam pengeluaran perindustrian sejak Julai 2014.
 Dan seterusnya, data jualan runcit China meningkat 8.7% pada Mac 2019, lebih cepat daripada 8.2% pada tempoh sebelumnya dan jangkaan pasaran melebihi 8.4%. Ia merupakan pertumbuhan terkuat dalam perdagangan runcit sejak September tahun lepas.
Dalam perkembangan pasaran Eropah pula, Pound Sterling didagangkan sedikit merosot selepas kadar inflasi di UK tidak dapat mencapai jangkaan pasaran. Angka yang dicatatkan sama seperti sebelum ini iaitu 1.9% dan di bawah ramalan pasaran iaitu 2.0%.
Tidak lama selepas itu, pelabur Eropah disajikan oleh data inflasi zon Eropah di mana kadar inflasi tahunan sedikit menurun kepada 1.4% daripada 1.5% pada bulan sebelumnya, sejajar dengan anggaran awal dan jangkaan pasaran.
Menjelang pasaran New York malam ini, pasaran akan menanti data inflasi daripada Kanada pula. Pasaran mengunjurkan kadar ini akan meningkat berikutan terdapat kenaikan dalam indeks harga tinjauan IVEY PMI.


Pertumbuhan GDP China Sejajar Dengan Jangkaan

Laporan pada hari Khamis menunjukkan GDP China pada suku tahun ketiga sejajar dengan jangkaan, namun sedikit rendah berbanding pertumbuhan GDP pada suku tahun kedua yang mencatat pertumbuhan 6.9%.
Laporan Jabatan Statistik Negara China, menunjukkan GDP suku tahun ketiga bertumbuh sebanyak 6.8% berikutan usaha kerajaan untuk mengawal pasaran hartanah dan pemotongan risiko hutang.
Berdasarkan laporan statistik, ekonomi China bertumbuh dengan baik dan kukuh setakat suku tahun ketiga, mengatasi sasaran kerajaan yang mensasarkan ekonomi hanya bertumbuh dalam 6.5% pada tahun ini.
 Menurut Kaori Yamato, pakar ekonomi di Institut Penyelidikan Mizuho, “Data tersebut menunjukkan hutang semakin berukurangan dan reformasi kerajaan membuahkan hasil. Pertumbuhan ekonomi tersebut berada dalam kadar yang sepatutnya.”
Laporan statistik juga menunjukkan data jualan runcit pada bulan September meningkat 10.3% berdasarkan kadar tahunan.
Gabenor bank negara China, Zhou Xiachuan mengatakan pada hari Rabu, China merupakan negara yang mempunyai ekonomi kedua terbesar dalam dunia akan beralih daripada pertumbuhan ekonomi yang pantas kepada pertumbuhan ekonomi yang berkualiti.
Ricard Torne, pengerusi penyelidikan ekonomi di Barcelona Focus Economics berpendapat China akan meneruskan reformasi mereka iaitu “managed deceleration” pada tahun 2018 kerana ingin mencapai pertumbuhan yang mampan.


AUD/USD Gagal Kekalkan Momentum Kenaikan, Harga Pamer Penurunan Semula

Matawang dolar Australia kembali mencatatkan penurunan pada sesi New York selepas lonjakan harga pada sesi Asia sebelumnya semalam.
Pengukuhan Aussie pada sesi Asia adalah susulan laporan data pekerjaan Australia yang mencatatkan bacaan yang baik dengan kadar pengangguran turut menurun.
Namun, tekanan terhadap matawang Australia tersebut kembali dirasakan ekoran kesan daripada isu wabak coronavirus yang semakin genting di China. Telah dilaporkan 17 kematian dan lebih 600 kes melibatkan virus tersebut.
Sesi Asia pagi ini memberi tumpuan pula pada data PMI pembuatan dan perkilangan Australia yang mencatatkan bacaan yang agak bercampur.
Meneliti pergerakan harga pada carta pasangan matawang AUD/USD, harga yang melonjak hampir menyentuh paras 0.68800 kemudiannya kembali membuat penurunan semula setelah gagal menguji zon SBR (support become resistance) tersebut.
Penurunan harga kembali menuju zon support 0.68300 setelah turun lebih rendah semula dari paras sokongan Moving Average (MA50) dan juga zon SBR 0.68500.
 Bersambung pada sesi pasaran Asia hari ini, harga bergerak mendatar di bawah paras SBR 0.68500 dan tidak memberikan reaksi ketara selepas data PMI diterbitkan.
Dengan tekanan faktor wabak virus yang sedang merebak, Aussie berkemungkinan akan terus turun lebih rendah melepasi support 0.68300 semalam.
Penurunan lebih rendah bakal menuju zon support seterusnya pada 0.68000 yang diuji pada dagangan Disember lalu.
Jika kenaikan berjaya lepas SBR 0.68500 semula, harga dilihat akan menguji sekali lagi zon SBR pada paras 0.68800 sebelum meneruskan kenaikan ke paras lebih tinggi.
Lihat gambar carta pasangan matawang AUD/USD di bawah untuk rujukan analisis teknikal anda.


Pasti Ada Yang Senyum Lebar Jika Anda Membeli Logam Kuning Ini Semalam!

Harga emas melonjak pada Khamis selepas Federal Reserve mengumumkan tiada perubahan ke atas kadar. Prospek kenaikan pada tahun ini juga bergantung kepada perbahasan oleh FOMC.
Emas di Comex meningkat 0.48% satu troy ounce.
Emas, 15 minit
 Semalam, harga emas mendaki tangga tertinggi dalam tempoh seminggu.
Logam berharga ini sensitif terhadap pergerakan kadar Amerika Syarikat. Jika matawang US Dollar menguat maka emas akan dinilai melemah.
Buat yang terlepas membaca laporan dari FOMC awal pagi tadi, ini artikel throwback yang anda mesti baca!


Ada Berita Penting dari Australia Dan Jepun Pagi Ini!

Yen melemah di Sesi Asia pada Khamis selepas data harga perkhidmatan korporat menunjukkan keuntungan yang lebih tinggi dari jangkaan awal. Sementara itu, pasaran masih bertumpu kepada ucapan Presiden Fed pada Jumaat ini.
USD/JPY meningkat 0.10%, sementara AUD/USD merosot 0.04%.
USD-JPY 25.08
Di Jepun, Indeks harga perkhidmatan korporat meningkat 0.4%. Manakala di Australia, perbelanjaan bagi modal swasta suku kedua mencatat junaman 5.2%.
 US Dollar Index yang mengukur kekuatan Greenback kali terakhir dinilai pada 94.73.
Semalam, matawang gergasi ini melonjak lebih tinggi berbanding matawang lain pada Rabu walaupun data jualan rumah sedia ada direkod rendah. Hal ini berikutan sentimen UD Dollar yang kekal kukuh menanti ucapan dari Yellen Jumaat nanti.
Persatuan Kebangsaan Realtors AS berkata, jualan rumah sedia ada menurun pada bulan Julai sebanyak 5.39 juta unit. Sebelum ini, jualan rumah dicatat pada angka 5.57 juta unit bagi bulan Jun.
Pelabur dilihat begitu gelisah menanti ucapan presiden Fed pada penghujung minggu ini berikutan komen-komen agresif dari pegawai Fed minggu lepas menunjukkan percanggahan pendapat diantara mereka. Fed Rate Monitor Tool menjangkakan kenaikan 18% untuk peluang kenaikan kadar pada September berbanding 12% yang diramal minggu lalu.
Esok Yellen nak berucap. Jadi, nak trade matawang apa ya?


USD/CAD Terjun Gara-Gara Kejutan BOC Naikkan Kadar Faedah!

Dolar Kanada kukuh pada dagangan sesi New York semalam, melonjak ke paras tertinggi 4 minggu apabila pasaran menerima kejutan yang sama oleh bank pusat Kanada seperti yang dilakukan oleh bank pusat Australia sebelum ini.
Bank of Canada (BOC) telah menaikkan kadar faedah sebanyak 25 mata asas ke paras 4.75% pada mesyuarat polisi semalam ketika pasaran menjangkakan kadar faedah akan dikekalkan pada 4.50%.
Setelah mengekalkan kadar pada dua mesyuarat sebelum ini, BOC bertindak mengikut jejak langkah bank pusat Australia (RBA) dengan kos pinjaman kini berada di paras tertinggi 22 tahun.
Sepertinya, bank-bank pusat masih memfokuskan untuk menurunkan inflasi ke paras sasaran dan situasi ini mencetus persoalan sama ada Federal Reserve (Fed) juga mungkin berbuat sedemikian pada mesyuarat FOMC minggu hadapan.
Meneliti carta harga pasangan mata wang USD/CAD semalam, harga yang berlegar di sekitar paras 1.34000 kemudiannya telah menjunam hingga ke paras sekitar 1.33200.
Namun, sasaran untuk mencecah 1.33000 tidak kesampaian apabila harga dilihat melantun semula menuju 1.34000 dan menutup dagangan sesi New York di sekitar 1.33700.
Pergerakan harga yang kekal berada di bawah paras halangan Moving Average 50 (MA50) pada rangka masa 1 jam di carta USD/CAD itu memberi isyarat bahawa harga akan meneruskan trend bearish.
 Penurunan lanjut harga dijangka akan menguji paras 1.33000 yang merupakan zon support harga pada dagangan April dan Mei lalu.
Seterusnya, jika harga melepasi zon tersebut, sasaran lebih rendah yang bakal dituju adalah pada 1.32000 dan harga juga akan catatkan paras terendah terbaru 9 bulan.
Namun jika harga melantun naik semula, paras 1.34000 dilihat akan menjadi yang terhampir untuk diuji selain halangan MA50 juga akan cuba untuk dilepasi.
Kenaikan yang diteruskan akan mendorong harga mencapai zon tumpuan sebelum ini iaitu pada 1.35000 setelah terjunan harga minggu lalu gagal menyelamatkan harga.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Walaupun Tempo Perlahan, Emas Masih Mendaki

Dagangan sesi Asia bersambung ke sesi Eropah pada Rabu semalam menyaksikan peningkatan nilai emas berterusan dalam pasaran setelah pemulihan yang dinilai untuk dagangan minggu ini.
Namun, persembahan suram dipamerkan emas pada sesi New York semalam tidak meneruskan lonjakan pada sesi-sesi sebelumnya.
Faktor tekanan terhadap mata wang US dolar yang dijangka akan terus bergerak susut bakal memberi ruang untuk emas terus catatkan peningkatan nilainya.
Carta harga XAU/USD yang mengukur nilai emas berbanding US dolar melihatkan pergerakan di atas paras sokongan Moving Average 50 (MA50) pada rangka masa 1 jam masih menunjukkan isyarat untuk meneruskan trend bullish.
Pergerakan harga yang bersambung pada hari ini (Khamis) perlahan berlegar di atas paras 1660.00 yang menjadi zon penting buat harga sementara pelabur menantikan isyarat untuk pergerakan selanjutnya.
Untuk jangkaan kenaikan yang bakal diteruskan dilihat akan menguji rintangan pada paras 1680.00 untuk terus catatkan paras ketinggian terbaru.
 Berjaya melepasi rintangan pada 1680.00 tersebut seterusnya akan menjangkakan kenaikan menuju zon tumpuan 1700.00.
Sebaliknya, jika harga mula menunjukkan tanda-tanda penurunan semula melepasi bawah paras sokongan MA50 akan membuatkan pelabur berjaga-jaga untuk kejatuhan semula emas.
Penurunan harga dilihat akan menuju ke paras sokongan terhampir pada 1640.00 yang telah berjaya melantunkan harga pada penurunan Selasa lalu.
Jika melepasi paras tersebut, harga berkemungkinan akan susut menuju zon support tumpuan pada 1615.00 seperti yang dicecah pada penghujung minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Membuat Kenaikan Ekoran Sentimen Positif China Lonjakkan Dagangan Aussie

Matawang komoditi dolar Australia pada permulaan dagangan hari ini berjaya mengukuhkan ekoran terkesan oleh sentimen positif pada data ekonomi di China.
Data perkilangan PMI China mencatatkan angka yang meningkat pada bacaan yang dikeluarkan pada akhir bulan Mac dengan 50.5 mata asas dicatatkan berbanding 49.2 pada bacaan sebelumnya.
Bacaan tertinggi dalam tempoh empat bulan itu turut mengejutkan pasaran dan kembali melonjakkan keyakinan pelabur luar terhadap pertumbuhan ekonomi kedua terbesar di dunia itu.
China sebagai rakan dagang terbesar Australia membuatkan dagangan Aussie amat sensitif terhadap data ekonomi China yang dikeluarkan dan dapat dilihat Aussie didagangkan kukuh berbanding matawang utama yang lain pada permulaan suku tahun kedua tahun ini.
Sentimen positif China itu juga turut menyokong dagangan semasa pada dolar Amerika Syarikat. Pelabur yang kembali yakin dengan sentimen pasaran yang selamat akan tertarik pada pelaburan yang memberikan pulangan yang tinggi dan matawang USD akan turut mendapat permintaan dalam pasaran.
Antara faktor lain yang menyokong kekuatan dagangan USD adalah isyarat dovish daripada bank-bank pusat utama yang lain di mana kemerosotan pada pertumbuhan ekonomi pada suku tahun keempat 2018 telah mempengaruhi unjuran pertumbuhan pada masa hadapan.
Jika dilihat pergerakan harga pada chart pasangan matawang AUD/USD, harga menunjukkan corak pergerakan menaik berikutan Aussie yang mengukuh sejak awal sesi pasaran Asia hari ini.
 Kenaikan harga dilihat telah melepasi paras resistance MagicR1 dan resistance MagicR2 pada indicator Moshed Magic Line hari ini dan harga bakal menguji zon resistance tumpuan sekitar paras 0.71500.
Namun jika harga kembali membuat penurunan semula, paras Magic Pivot pada 0.7091 hari ini bakal menjadi destinasi penurunan harga di mana paras tersebut juga merupakan paras tumpuan harga pada dagangan sebelum ini.
Penurunan lebih rendah harga dijangka bakal mencecah ke paras sekitar support 0.7047 (MagicS3) yang turut diuji harga pada dagangan Mac lalu.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mencari peluang posisi dagangan yang berpotensi pada AUD/USD.

Paras support: 0.7077, 0.7060, 0.7047.
Paras resistance: 0.7108, 0.7121, 0.7139.


Apa Situasi Terkini Di Ukraine Dan Kesannya Pada Pasaran Matawang?

US dolar kembali memadamkan kerugian pada sesi Eropah selepas pelabur menyaksikan kegoyahan dalam sentimen pasaran berikutan perkembangan terbaharu mengenai pencerobohan Rusia yang semakin mara memasuki negara Ukraine.
Seorang pegawai kanan pertahanan Ukraine berkata tentera Rusia berada berhampiran bandar Vorzel, kira-kira 20 batu ke barat laut Kiev.
Selain itu, terdapat juga laporan yang mengatakan bahawa tentera Rusia telah memasuki daerah Obolon di Kiev, yang terletak kira-kira 10km dari ibu kota itu.
Pencerobohan daripada pelbagai sudut ini menimbulkan kebimbangan pasaran bahawa keadaan bertambah buruk sekiranya Rusia berhasil menakluk Kiev.
 Meneliti pergerakan mata wang pada sesi Eropah, indeks dolar diniagakan meningkat pada 97.12 berbanding pesaing utamanya yang lain.
Pelabur akan menyaksikan penerbitan laporan indeks perbelanjaan pengguna (PCE) Amerika Syarikat pada sesi New York yang dijangka menunjukkan bacaan tidak berubah pada bulan Januari.
Sementara itu, euro sedikit berundur dari peningkatan sederhana yang dicatatkan sebelum ini, meletakkannya terus di tahap terlemah sejak Jun 2020 berbanding USD.
Dagangan pound turut mengurangkan keuntungannya dengan didagangkan di sekitar paras terendah dua bulan. Tindakan UK menyekat penerbangan kapal terbang Rusia, Aeroflot telah mendorong Moscow menutup ruang udaranya kepada semua kapal terbang yang didaftarkan di UK.
Di sisi lain, dolar Aussie dan New Zealand cuba mempertahankan keuntungan yang diraih pada sesi sebelum ini dengan masing-masing didagangkan stabil pada sekitar harga 0.7200 dan 0.6700 berbanding USD.


Data Inflasi Bulan Januari Masih Mengganas! Adakah Ini Akan Mendorong Tindakan Agresif The Fed?

Bacaan data inflasi malangnya dilaporkan lebih tinggi pada permulaan tahun 2023 (Januari), apabila kenaikan harga tempat tinggal, gas dan bahan api menjejaskan pengguna, lapor Jabatan Buruh pada hari Selasa.
Indeks harga pengguna, yang mengukur sekumpulan luas barangan dan perkhidmatan biasa, meningkat 0.5% untuk bulan itu, yang diterjemahkan kepada kenaikan tahunan sebanyak 6.4%. Ahli ekonomi yang ditinjau oleh Dow Jones malah hanya menjangkakan kenaikan masing-masing sebanyak 0.4% dan 6.2%. Namun begitu bacaan ini sedikit perlahan berbanding bulan Disember yang catat bacaan 6.5% setahun.
Tidak termasuk makanan dan tenaga yang tidak menentu, IHP teras meningkat 0.4% bulanan dan 5.6% daripada setahun lalu, berbanding anggaran masing-masing sebanyak 0.3% dan 5.5%.
Pasaran tidak menentu berikutan keluaran data ini, dengan pasaran niaga hadapan Dow Jones berada pada tahap mendatar.
Peningkatan kos perlindungan menyumbang kira-kira separuh daripada kenaikan bulanan, lapor Biro Statistik Buruh dalam laporan tersebut. Komponen tersebut menyumbang lebih daripada satu pertiga daripada indeks dan meningkat 0.7% pada bulan tersebut dan meningkat 7.9% daripada setahun lalu.
 Tenaga juga merupakan penyumbang ketara, masing-masing naik 2% dan 8.7%, manakala kos makanan masing-masing meningkat 0.5% dan 10.1%.
Kenaikan harga bermakna kerugian dalam gaji sebenar untuk pekerja. Purata pendapatan setiap jam jatuh 0.2% untuk bulan itu dan turun 1.8% daripada setahun yang lalu, menurut laporan BLS yang berasingan.
Walaupun kenaikan harga semakin reda dalam beberapa bulan kebelakangan ini, data Januari menunjukkan bahawa inflasi masih menjadi penentu dalam ekonomi A.S. dan dapat membawa kepada kancah kemelesetan tahun ini.
Bank pusat telah menaikkan kadar faedah penanda arasnya sebanyak lapan kali sejak Mac 2022 apabila inflasi meningkat ke paras tertinggi dalam 41 tahun musim panas lalu. Dalam beberapa hari kebelakangan ini, Pengerusi Fed Jerome Powell telah bercakap tentang kuasa “disinflasi” yang sedang menjadi naratif buat masa ini, tetapi angka Januari menunjukkan bank pusat mungkin masih mempunyai kerja lebih yang perlu dilakukan.
Indek US dolar didagangkan susut berbanding enam mata wang utama dengan susut 0.44% kepada paras dagangan 102.782.


Mengecewakan, Pengembangan Ekonomi UK Lebih Lemah Daripada Dijangkakan

Ekonomi Britain kembali berkembang untuk pertama kalinya sejak berlakunya pandemik Covid-19 yang mengakibatkan banyak perniagaan dan aktiviti ekonomi terkesan akibat perlaksanaan sekatan oleh kerajaan.
Menurut data yang dikeluarkan oleh Pejabat Statistik Negara (ONS) berdasarkan anggaran terkini, Keluaran Dalam Negara Kasar (KDNK) UK meningkat 1.8% pada bulan Mei, setelah mengalami penguncupan 20.3% pada bulan sebelumnya.
Ini menunjukkan pembukaan semula beberapa perniagaan dan sektor perkilangan di UK secara beransur-ansur pada pertengahan Mei telah membantu ekonomi negara untuk meningkat.
 Walau bagaimanapun, pengembangan ini dilihat masih lemah jika dibandingkan dengan jangkaan pasaran yang mengunjurkan untuk meningkat 5.5% pada bulan Mei.
Sementara itu, bagi dalam tempoh tiga bulan yang berakhir hingga Mei, ekonomi UK direkodkan merosot sebanyak 19.1% iaitu lebih tinggi daripada jangkaan untuk penguncupan 17.4%.
Setakat hari ini, lebih 44,000 orang telah terkorban akibat wabak coronavirus di Britain, menjadikannya mempunyai jumlah kematian tertinggi di Eropah. Sementara jumlah keseluruhan kes pula direkodkan lebih 290,000.
Kerajaan UK telah melaksanakan sekatan yang menyebabkan kesemua perniagaan yang dikategorikan sebagai tidak penting terpaksa ditutup pada 23 Mac. Pada Mei, Presiden Boris Johnson mengumumkan untuk melonggarkan sekatan dan membenarkan beberapa sektor dibuka semula.


Data GDP UK Dorong GBP/JPY Tembusi Paras Rintangan Minggu Lalu

Data Keluaran Dalam Negara Kasar (GDP) United Kingdom (UK) yang baru sahaja diterbitkan sebentar tadi di awal pembukaan sesi Eropah telah menyokong pengukuhan pound yang telah dimulakan pada sesi Asia lagi, namun momentum mula kembali suram.
Meneliti terbitan data, bacaan bulanan GDP UK untuk bulan Julai meningkat kepada 0.2% mengatasi bacaan pada Jun yang menguncup kepada -0.6%, namun tidak berjaya untuk mencapai jangkaan pada 0.3%.
Seterusnya, pelabur akan memberikan perhatian terhadap terbitan laporan data pekerjaan dan inflasi UK yang turut akan mempengaruhi pergerakan mata wang Pound sepanjang minggu ini.
Manakala mesyuarat polisi bank pusat England pula ditunda pada minggu hadapan ekoran peristiwa kematian Ratu Elizabeth, namun diramalkan Bank Of England (BOE) bakal meneruskan kenaikan kadar faedah yang agresif pada mesyuarat minggu hadapan sekiranya inflasi kekal berada pada paras tertinggi 40 tahun.
Memerhatikan pergerakan harga pada carta pasangan mata wang GBP/JPY, harga merekodkan kenaikan ke paras tertinggi terbaru lagi mengatasi paras ketinggian yang dicapai pada penghujung minggu lalu.
Pada minggu lalu, kenaikan harga dilihat terhalang pada paras rintangan 166.200 yang menggagalkan harga untuk meneruskan kenaikan ke paras lebih tinggi.
Pada Jumaat, harga yang gagal untuk melepasi paras rintangan 166.200 tersebut dilihat kembali susut ke paras sokongan pada 164.500 sebelum harga melantun semula untuk menutup dagangan penghujung minggu di sekitar 165.400.
Memberi petunjuk awal untuk pergerakan bullish pada minggu ini, harga memulakan dagangan pada pembukaan sesi Asia pagi ini dengan melepasi paras sokongan Moving Average 50 (MA50) pada rangka masa 1 jam di carta GBP/JPY.
 Harga membuat kenaikan sehingga melepasi rintangan minggu lalu pada 166.200 dan mencapai ketinggian terbaru 12 minggu di sekitar 167.00 susulan terbitan data GDP UK sebentar tadi.
Namun, momentum lonjakan tersebut dilihat mulai mengendur selepas mencapai paras ketinggian terbaru tersebut dengan jangkaan untuk harga kembali menuju semula ke zon 166.200 yang berkemungkinan akan menjadi paras sokongan buat harga.
Kenaikan harga jika diteruskan dilihat akan menuju ke ketinggian 168.00 untuk harga menguji sekali lagi zon rintangan utama tahun ini yang telah diuji pada April dan juga Jun lalu, namun masih lagi zon tersebut belum berjaya harga tembusi.
Namun, waspada sekiranya harga susut lebih rendah di bawah paras 166.200 dan melepasi paras sokongan MA50 untuk isyarat pergerakan bearish buat harga setelah momentum lonjakan terbaru di awal minggu gagal untuk dikekalkan.
Penurunan harga lebih rendah yang diteruskan dilihat bakal menguji semula paras sokongan pada penghujung minggu lalu iaitu 164.500 sebelum penurunan lanjut boleh mensasarkan semula sehingga ke zon 162.00.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 27/12/2018

Dollar AUD mula menunjukkan sedikit pengukuhan pada nilai matawangnya selepas ketegangan perang dagang di antara Amerika Syarikat dan China dilaporkan kembali reda. Ini memberikan tanda-tanda positif terhadap Aussie setelah didagangkan berisiko sejak minggu lalu. Namun, data perindustrian di China yang merosot sedikit menggusarkan para pelabur terhadap dagangan Aussie. Harga pada chart pasangan matawang AUD/USD mula menunjukkan kenaikan pada sesi dagangan semalam apabila harga bergerak naik lebih tinggi daripada paras Magic Pivot semalam dan cuba melepasi paras resistance MagicR1 pada indicator Moshed Magic Line dan menutup dagangan harian sekitar paras tersebut.
Pada sesi pasaran Asia pagi ini pula, harga yang memulakan dagangan sekitar 0.70600 dilihat membuat kenaikan menuju ke paras resistance 0.7077 (MagicR1) namun sebelum sempat harga menyentuh paras tersebut, harga kembali pantul semula turun ke paras Magic Pivot 0.7054 hari ini. Jika harga kembali menyambung kenaikan sehingga berjaya melepasi paras resistance MagicR1, harga bakal menuju pula ke paras resistance 0.7093 (MagicR2). Kenaikan harga yang diteruskan dijangka akan mencapai paras ketinggian di sekitar 0.7116 (MagicR3).
Namun, jika Aussie kembali didagangkan lemah ekoran terkesan pada data ekonomi China, harga berkemungkinan turun lebih rendah dari paras Magic Pivot hari ini dan menuju ke paras support 0.7038 (MagicS1). Penurunan harga seterusnya bakal mencatatkan paras terendah yang baru dan dilihat paras support 0.7015 (MagicS2) bakal menjadi tumpuan harga seterusnya. Sedikit lagi penurunan lebih rendah bakal mencecah paras support 0.6999 (MagicS3).
 Pantau perkembangan perang dagang AS-China dan juga ekonomi domestik China yang turut mempengaruhi pergerakan harga pada chart pasangan matawang AUD/USD. Terus jadikan indicator Moshed Magic Line sebagai rujukan utama dalam analisis teknikal harian anda bagi mendapatkan hasil analisis yang lebih berkualiti.

Paras support: 0.7038, 0.7015, 0.6999.
Paras resistance: 0.7077, 0.7093, 0.7116.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Masih Tersekat Di Bawah Rintangan $1.3920

Prestasi mata wang Pound Sterling sejak awal minggu kekal suram sehingga semalam ekoran dibayangi ketidaktentuan Brexit yang kembali menjadi perhatian pasaran.
Sementara perkembangan pemulihan ekonomi di UK semakin positif apabila langkah pembukaan semula ekonomi diteruskan dengan laporan 50% populasi telah menerima sekurang-kurangnya satu suntikan vaksin Covid19.
Namun, faktor tersebut belum cukup untuk melonjakkan dagangan Pound pada minggu ini.
Pergerakan harga pada carta pasangan mata wang GBP/USD dilihat mendatar di bawah paras 1.39200 selepas menguji paras rintangan tersebut 2 hari berturut-turut namun masih gagal melepasinya.
US dolar dilihat sedikit mengukuh pada sesi Asia pagi ini selepas data tinjauan keyakinan pengguna AS meningkat ke paras tertinggi 14 bulan. Hasil perbendaharaan AS juga turut meningkat melepasi paras 1.60%.
Namun peningkatan US dolar dilihat terhad berikutan pelabur berhati-hati menjelang mesyuarat FOMC dan data GDP AS untuk suku pertama 2021 yang akan diterbitkan pada Khamis.
Faktor yang bercampur-campur bagi kedua-dua mata wang ini telah mendorong pergerakan harga lebih mendatar.
 Sekiranya harga berjaya lepasi rintangan 1.39200, kenaikan lebih tinggi akan dijangkakan untuk harga kembali menuju semula ke paras rintangan 1.4000.
Seterusnya harga bakal catatkan paras ketinggian terbaru 9 minggu berkemungkinan menuju paras sekitar 1.4100.
Namun, jika harga buat penurunan pula, zon RBS (resistance become support) 1.38000 akan kembali diuji sekali lagi seperti minggu lalu.
Penurunan lebih rendah harga pada trend bearish dilihat bakal menuju zon support pada 1.37000 yang menyokong harga daripada jatuh lebih rendah pada dagangan Mac dan April.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Saham Global Berdepan Minggu Terburuk Sejak Krisis Kewangan Dunia 2008!

Pasaran saham global kini bakal mengalami minggu terburuk sejak krisis kewangan pada tahun 2008 berikutan pelabur terus menyingkirkan aset berisiko ekoran kebimbangan terhadap wabak coronavirus akan menjadi pandemik dan mengganggu pertumbuhan ekonomi.
Dagangan sesi New York pada Khamis menyaksikan pasaran Wall Street jatuh mendadak ekoran kebimbangan pelabur terhadap risiko coronavirus akan merebak di Amerika Syarikat seperti yang dilaporkan di negara-negara lain.
Indeks Dow Jones Industrial Average mencatat kejatuhan 1,190.95 mata atau 4.4% dan ditutup pada paras 25,766.64.
S&P 500 menyusut sebanyak 4.4% kepada 2,978.76 sementara Nasdaq Composite pula susut 4.6% kepada 8,566.48.
Ini menjadikan Dow Jones merekodkan kejatuhan harian terbesar sejak Februari 2018, melepasi kejatuhan 1,031 mata pada dagangan hari Isnin, manakala S&P 500 dan Nasdaq pula mencatat kerugian terbesar sejak Ogos 2011.
 Pusat Kawalan Penyakit dan Pakar Pencegahan AS (CDC) semalam mengesahkan kes pertama coronavirus daripada sumber tidak diketahui di California Utara, di mana mangsa tidak mempunyai sejarah perjalanan daripada negara berisiko atau berinteraksi dengan pesakit yang dijangkiti.
Susulan itu, 33 lagi telah disahkan positif COVID-19 di California dan kini negara sedang memantau sekurang-kurangnya 8,400 orang yang berpotensi untuk dijangkiti.
Ini menyebabkan pelabur tidak menghiraukan kenyataan Presiden AS Donald Trump yang cuba meredakan pasaran dalam satu taklimat ringkas beliau pagi semalam.
Sementara di pasaran Asia, indeks Nikkei 225 jatuh 3% pada awal dagangan hari Jumaat, menyusuli penurunan lebih daripada 9% minggu ini.
Indeks saham utama Australia, ASX200 jatuh lebih 3.5% dan menghampiri kejatuhan terbesar sejak krisis kewangan pada 2008.
Selain itu di Eropah, FTSE 100 menyusut sebanyak 3.5% menjadikan kerugian pada minggu ini meningkat kepada 8% atau £ 152 bilion. Stoxx Europe 600 pula ditutup 3.6% lebih rendah, kembali menutup keuntungan yang diraih pada Februari tahun lalu.


Analisis Teknikal GBP/USD – Timeframe H1 – 9/3/2018

GBP/USD semalam gagal untuk terus bullish dan telah breakout trendline bullish H1 dan Key Support 1.3855. Penurunan semalam direkodkan hampir mencecah 100 pips dan jika diperhatikan ketika ini, mood bearish mulai mendominasi pengerakan semasa GBP/USD selagi ia tidak breakout Key Resistance hari ini.
 Peluang yang boleh diperhatikan ketika ini adalah ‘short’ di harga yang berpotensi untuk ia melakukan retracement selagi ia tidak breakout Key Resistance. Jika breakout, ia berkemungkinan akan menguji semula harga resistance semalam 1.3890/1.3914.
Jika bearish, target terhampir yang boleh dicapai hari ini adalah 1.3790 atau ke 1.3768. Jika breakout, ia akan bearish ke harga yang lebih rendah lagi.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aktiviti Sektor Pembuatan Kanada & Jepun Turut Meningkat Pada Disember

Selepas indeks pembuatan di US dilaporkan meningkat, sektor pembuatan di Kanada juga mencatatkan peningkatan dengan (Canadian PMI manufacturing index) naik dari 51.5 kepada 51.8 pada Disember yang merupakan bacaan tertinggi sejak Julai lalu.
Peningkatan ini banyak disumbangkan oleh kenaikan tempahan yang tertinggi sejak dua tahun lalu, dan peningkatan dalam pengeluaran sejak lima bulan lepas, berikutan suasana permintaan yang semakin baik.
Data ini secara keseluruhan mengekalkan jangkaan sektor pembuatan yang kukuh beberapa bulan ke hadapan. Pemulihan harga minyak juga akan menyokong kepada perbelanjaan dalam sektor tenaga Kanada yang mempunyai impak besar kepada keseluruhan sektor pembuatan di negara ini.
 Manakala dalam laporan berlainan, sektor pembuatan Jepun turut mencatatkan peningkatan empat bulan berturut-turut pada Disember yang memberi isyarat permintaan global yang semakin baik.
Bacaan (Markit/Nikkei final manufacturing purchasing managers’ index,PMI) indeks sektor pembuatan Jepun ini naik ke paras 52.4 bulan lalu dari 51.3 pada November. Bacaan ini juga melebihi jangkaan pasaran iaitu 51.9.
Jepun merekodkan pertumbuhan yang kukuh dalam pengeluaran dan tempahan baru walaupun kos inflasi semakin meningkat. Keadaan operasi juga semakin baik dan meningkat ke tahap tertinggi sejak Disember 2015.
Bulan lalu, tinjauan Tankan (Tankan survey) juga mencatatkan peningkatan dalam sektor pembuatan domestik. Peningkatan dalam data ini adalah yang pertama sejak enam suku tahunan yang lalu dan mencapai paras tertinggi tahun ini.


Lima Perkara Anda Perlu Tahu Dalam Pasaran Global Hari Ini (3 April 2018)

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:

#1 Indeks saham Wallstreet dijangka naik semula
Selepas kejatuhan besar indeks saham utama Wallstreet pada Isnin, ia dijangka membuat kenaikan semula pada Selasa. Indeks niaga hadapan (futures) menunjukkan ketiga-tiga indeks utama dibuka lebih tinggi. Kejatuhan Wallstreet pada Isnin disebabkan oleh kebimbangan pelabur terhadap PERANG PERDAGANGAN Amerika. – China.
#2 Ketegangan perdagangan terus menghantui pasaran
Kebimbangan terhadap ketegangan perdagangan A.S.-CHINA semakin meningkat selepas pengumuman terbaru oleh Beijing berkaitan tariff. China pada Isnin menyenaraikan tariff terhadap $3 billion produk Amerika sebagai tindak balas tindakan Amerika sebelum ini.
Presiden Trump pada minggu ini pula dijangka akan mengumumkan senarai terbaru tariff terhadap produk China yang mana tindakan ini dijangka akan memburukkan lagi hubungan dagangan kedua-dua negara.
#3 US dollar terus tertekan pada Selasa
US dollar membuat penurunan berbanding beberapa matawang yang lain menjelang pembukaan sesi New York pada Selasa. Ketegangan perdagangan global kekal memberi kesan kepada sentimen pasaran selepas cuti umum di kebanyakan pasaran utama pada Isnin.
Indeks US dollar yang mengukur kekuatan matawang greenback berbanding enam matawang lain susut 0.06% setakat pada pukul 8.32 malam.
#4 Harga minyak mentah terus meningkat
Harga minyak mentah terus meningkat pada Selasa berikutan potensi pengeluaran yang perlahan di Amerika Syarikat. Tumpuan pasaran minggu ini akan terarah kepada data inventori Amerika Syarikat yang akan dikeluarkan pada 10.30 malam hari Rabu.
#5 Berita baik kepada rundingan NAFTA
Presiden Trump dilaporkan akan cuba mengumumkan perjanjian awal NAFTA seawal minggu depan. Hal ini telah menyebabkan matawang CAD melonjak dengan USD/CAD meneruskan kejatuhan. Pair USD/CAD setakat pada hari ini telah jatuh hampir 100 pip.


Data Ekonomi China Catat Bacaan Yang Merosot

Sesi pasaran Asia pada Rabu memberi tumpuan terhadap data ekonomi di Australia melibatkan data tinjauan keyakinan penggunan dan indeks pertumbuhan gaji serta data-data ekonomi penting di China.
Bacaan bagi sentimen keyakinan penggunan tinjauan Westpac di Australia mencatatkan bacaan yang positif dengan angka bacaan meningkat kepada 3.6% untuk keluaran Ogos berbanding penurunan -4.1% pada bacaan bulan sebelumnya.
Seterusnya, bacaan indeks harga pendapatan untuk suku tahun kedua di Australia mencatatkan peningkatan kepada 0.6% mengatasi jangkaan kekal di paras 0.5% pada bacaan suku sebelumnya.
Namun begitu, data-data dengan bacaan positif tersebut gagal meneruskan momentum kenaikan harga bagi dagangan dolar Australia yang telah mempamerkan lonjakan harga semalam ekoran pengumuman penangguhan tarif Trump yang meredakan sedikit ketegangan perdagangan antara Amerika Syarikat dan China.
Pelabur juga melihat peningkatan pada pertumbuhan gaji masih belum cukup untuk mempengaruhi keputusan penetapan kadar faedah oleh bank pusat Australia pada mesyuarat polisi yang akan datang.
 Kemudiannya, pasaran disajikan pula dengan data-data penting bagi ekonomi China dengan keseluruhan bacaan dilihat tidak memberangsangkan.
Data pengeluaran perindustrian unjuran tahun ke tahun mencatatkan penurunan kepada angka 4.8% bagi bulan Julai jauh meleset berbanding jangkaan penurunan kepada 6.0% daripada bacaan 6.3% pada bulan Jun.
Lebih membimbangkan lagi apabila catatan pertumbuhan pengeluaran China pada kali ini adalah yang paling perlahan sejak Februari 2002.
Sementara, kadar jualan runcit di China juga turut merosot dengan catatan angka 7.6%, menurun daripada bacaan 9.8% pada bulan Jun dan juga lebih rendah berbanding jangkaan penurunan kepada 8.6%.
Kemerosotan pada bacaan data ditambah pula dengan cetakan pada angka kadar pengangguran di China pada bulan Jun yang meningkat kepada 5.3% daripada 5.1% bulan sebelumnya.
Data ekonomi China turut mempengaruhi nilai dagangan bagi Aussie dan dengan bacaan yang lemah ini dijangka akan memberi bebanan terhadap matawang Australia itu untuk mengekalkan momentum pengukuhan dalam sentimen pasaran yang dilihat kembali pulih.


Harga Minyak Mentah Global Kembali Menjunam Sebaik Sahaja Data Inventori dilapor Melonjak!

Harga minyak mentah menjunam dalam sesi Asia pada Rabu selepas data anggaran industri menunjukkan peningkatan terhadap bekalan minyak mentah di AS.
Niaga minyak mentah di New York Merchantile Exchange bagi penghantaran Jun menjunam sebanyak 0.78 peratus kepada $48.28 manakala Brent mentah dinilai kepada $51.65 setong sebaik sahaja API mengeluarkan laporan mingguan.
Inventori minyak mentah di AS meningkat sebanyak 882,000 tong pada minggu lepas berbanding dengan jangkaan penurunan sebanyak 2.3 juta tong. Data API ini kemudiannya akan disusuli dengan data rasmi oleh Pentadbiran Maklumat Tenaga AS yang bakal dikeluarkan pada Rabu.
 Semalam, minyak mentah diniagakan ke tahap yang lebih tinggi gara-gara jangkaan data inventori di AS disamping keyakinan yang semakin meningkat disebabkan Menteri Tenaga dikatakan akan memotong bekalan minyak mentah sehingga meliputi Mac 2018.
Keyakinan pelabur semakin meningkat apabila OPEC dikatakan akan melanjutkan perjanjian 9 bulan lagi sehingga Mac 2018 selepas Kuwait juga dikatakan akan menyokong perjanjian ini.
Menteri Tenaga Arab Saudi, Khalid al-Falih pada Isnin mengatakan bahawa perjanjian tersebut telah membantu dalam mengurangkan pengeluaran global dan mengekang bekalan. Namun begitu, beliau berpendapat bahawa pemotongan ini perlu dilanjutkan untuk mengurangkan tahap inventori kepada bacaan purata dalam tempoh lima tahun.

Krisis Politik di AS Semakin Menambah Beban Kepada Dagangan US Dollar


Analisis Teknikal NZD/USD – Timeframe H1 – 28/3/2018

Jika diperhatikan NZD/USD telah mulai bearish setelah membentuk new HH sekitar 0.7300 pada timeframe H1 sejak semalam. Kejatuhan semalam dianggap retracement bagi wave H1 ini selagi ia tidak breakout Key Support Zone dan berpotensi akan mulai kembali naik selagi tidak dibreakout.
 Peluang yang boleh diperhatikan ketika ini adalah di sekitar harga Key Support Zone dimana ia berpotensi membentuk new HL sebelum bullish. Dan sekiranya ia membentuk buy signal di sekitar harga tersebut, kebarangkalian untuk NZD/USD bullish adalah tinggi setakat ini.
Jadi, apabila harga mencapai zone tersebut penting untuk memperhatikan pergerakannya samaada ia akan membentuk sebarang buy signal atau breakout.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sektor Pembuatan China Melonjak Ke Tahap Tertinggi dalam Tempoh 5 Tahun!

Aktiviti pembuatan China berkembang pada kadar terpantas dalam tempoh hampir 5 tahun pada bulan Mac. Dalam satu kajian rasmi yang ditunjukkan pada Jumaat, kekuatan data ini secara tidak langsung menambah bukti bahawa ekonomi kedua terbesar itu kembali mendapat momentum sejak awal tahun ini.
Indeks Pembelian Pengurus PMI meningkat kepada 51.8 pada bulan Mac berbanding bulan sebelumnya iaitu pada tahap 51.6. angka ini juga ‘terbang’ lebih tinggi berbanding tahap 50 mata yang memisahkan pertumbuhan daripada penguncupan pada setiap bulan.
Bacaan yang dikeluarkan melebihi 51.6 pada Februari itu merupakan bacaan yang tertinggi dicatat semenjak April 2012.
 Sebelum ini, data-data positif yang dilaporkan dari China bergerak semakin perlahan walaupun Beijing telah menjalankan pelbagai langkah untuk mengekang asset-bubble di dalam pasaran hartanah yang semakin meningkatkan risiko.
Justeru, kejutan pemulihan terhadap data jualan rumah dan pelaburan infrastruktur yang lebih kukuh telah menambah dorongan baru kepada ledakan sektor pembinaan yang telah berlarutan sebelum ini dalam tempoh yang agak panjang.
Data keuntungan industri menunjukkan pendapatan gabungan meningkat hampir 32 peratus dalam tempoh dua bulan pertama tahun ini berbanding tahun lalu. Lonjakan ini juga merupakan angka yang tertinggi dalam tempoh enam tahun.
Sesi Asia Memberi Ruang Untuk Yen Memantapkan Kedudukan


Sentimen Terkini Pasaran Forex Pada Sesi Asia Hari Selasa

US dollar mengukuh berbanding majoriti matawang utama yang lain pada awal sesi Asia hari Selasa menjelang mesyuarat FOMC yang berlangsung pada Rabu selama dua hari sebelum hasil perbincangan diumumkan kepada khalayak pada Khamis pukul 2 pagi. Pasaran secara keseluruhan menjangka kadar faedah The Fed akan dinaikkan kepada 2.25%.
Euro pula menjadi perhatian pada sesi dagangan Isnin kerana menjadi matawang paling banyak bergerak di mana ia membuat lonjakan disebabkan komen yang dikeluarkan oleh Presiden ECB, Mario Draghi.
Matawang Euro menguat berbanding matawang utama yang lain dengan EUR/USD naik sehingga 65 pip pada awal sesi New York, manakala EUR/AUD, EUR/NZD dan EUR/JPY masing-masing rekod kenaikan lebih daripada 70 pip semalam berikutan komen oleh beliau.
 Indeks US dollar yang mengukur kekuatan matawang greenback berbanding enam matawang yang lain meningkat 0.20% setakat pada pukul 10.31 pagi.
Major pair seperti EUR/USD setakat ini membuat penurunan 0.11%, di mana GBP/USD didagang susut 0.10%. USD/JPY pula naik 0.06%, dengan USD/CAD turut didagang meningkat 0.08%. USD/CHF pula membuat kenaikan 0.15%. Pair AUD/USD dan NZD/USD masing-masing mencatat penurunan 0.18%.
Dalam perkembangan perang-dagang, kedua-dua China dan Amerika telah mengenakan tariff baru masing-masing dengan tiada tanda isu itu semakin reda. Amerika Syarikat sebelum ini telah menjemput delegasi China bagi merundingkan perdagangan, namun ditolak oleh China selepas AS mengenakan tambahan $200 billion tariff kepada mereka.
“Walau dengan ketegangan perdagangan AS-China, ekonomi Amerika Syarikat dilihat baik. Oleh sebab itu, Fed meneruskan proses pengetatannya,” demikian kata Masafumi Yamamoto, ketua strategist matawang di Mizuho Securities.


EUR/USD Bakal Sambung Lonjakan Penghujung Minggu Lalu?

Penyusutan US dolar pada dagangan penghujung minggu lalu telah membuka ruang untuk lonjakan harga pada carta pasangan mata wang EUR/USD.
Selain faktor aktiviti pengambilan keuntungan (profit taking) yang terjadi pada kebiasaan penghujung minggu, data tinjauan keyakinan pengguna Amerika Syarikat (AS) yang diterbitkan pada sesi New York Jumaat lalu menyaksikan angka bacaan jatuh ke paras terendah 10 tahun.
Pada carta EUR/USD minggu lalu, harga telah bergerak perlahan meniti di atas paras sokongan Moving Average 50 (MA50) pada rangka masa 1 jam untuk isyarat awal untuk pergerakan bullish harga.
Susulan data keyakinan pengguna AS yang lemah itu telah mendorong harga melonjak sehingga ke paras tumpuan 1800.00 semula sebelum perlahan dan menutup dagangan minggu lalu sekitar paras tersebut.
Data ekonomi China yang diterbitkan dengan bacaan lemah pada pembukaan pasaran awal minggu ini berkemungkinan akan sedikit menyokong mata wang safe-haven US dolar dengan penilaian sentimen berisiko oleh pelabur.
Penurunan harga mungkin dapat dilihat, namun sekiranya harga gagal turun lebih rendah melepasi zon 1.17500, kenaikan harga akan dijangkakan semula untuk menguji rintangan 1800.00.
 Kenaikan yang berjaya diteruskan pada awal minggu melepasi paras 1800.00 akan memberi petunjuk lebih jelas untuk trend bullish harga.
Zon resistance pada 1.19000 seterusnya akan kembali menjadi sasaran kenaikan harga.
Sebaliknya jika US dolar berjaya mengukuh semula pada minggu ini dan menekan harga ke bawah semula, zon support pada 1.17000 akan dituju harga untuk diuji.
Masih menjadi sokongan penting buat harga, sekiranya harga jatuh lebih rendah di bawah zon tersebut, harga akan mencatatkan paras terendah terbaru tahun ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Masih Lemah? Ini Perkembangan Trader Perlu Tahu!

Kebanyakan matawang utama bertahan pada keuntungan yang diraih berbanding US dolar ketika pelabur kini menumpukan perhatian kepada penerbitan laporan pekerjaan NFP Amerika Syarikat pada Jumaat ini sebagai panduan untuk dasar monetari Federal Reserve (Fed).
Dolar greenback telah bergelut sejak Pengerusi Fed, Jerome Powell dalam simposium Jackson Hole minggu lalu, gagal memberi petunjuk jelas mengenai pengurangan pembelian bon.
Berbanding sekumpulan matawang utama, indeks dolar kekal didagangkan di sekitar paras terendah tiga minggu walaupun mencatat sedikit kenaikan pada awal sesi Asia untuk diniagakan pada harga 92.73.
Dolar secara ringkas mengurangkan penurunannya pada sesi sebelum ini selepas indeks komposit S&P CoreLogic Case-Shiller dari 20 kawasan metropolitan menunjukkan harga rumah di AS meningkat pada bulan Jun dari tahun sebelumnya dengan kadar terpantas yang direkodkan.
 Bagaimanapun, bacaan data keyakinan pengguna AS yang merosot ke paras terendah enam bulan disebabkan peningkatan kes Covid-19 membantutkan prospek ekonomi, telah membataskan pemulihan tersebut.
Dagangan euro sedikit berubah berbanding greenback, dengan matawang itu kekal diniagakan di atas paras harga 1.1800 pada sesi Asia. Beberapa bacaan data dari Zon Eropah hari ini akan menjadi perhatian, di mana bacaan akhir PMI pembuatan akan dikeluarkan.
Sementara itu, matawang pound kembali merosot selepas menyentuh paras ketinggian dua minggu berbanding dolar greenback dengan melonjak ke atas harga 1.3800 pada sesi sebelum ini.
Matawang yen Jepun pula sedikit melemah berbanding USD pada 110.20, berikutan kenaikan semula yang dicatatkan oleh hasil perbendaharaan AS 10 tahun pada tahap 1.32%.


Analisis Teknikal AUD/USD – Timeframe H1 – 29/11/2018

Pergerakan harga pada chart AUD/USD pada dagangan semalam turut menunjukkan lonjakan drastik harga berikutan penyusutan pada nilai matawang dollar USD terkesan daripada ucapan dovish daripada Pengerusi FED, Jerome Powell. Kenaikan harga tersebut turut disokong oleh matawang Aussie yang didagangkan positif ekoran ketegangan perang dagang yang dilihat sedikit reda di mana Presiden Trump dan rakan sejawatannya dari China, Xi Jinping dijadualkan akan mengadakan perbincangan berkenaan hubungan dagangan mereka pada persidangan G20 di Buenos Aires nanti. Pelabur melihat sentimen pasaran semasa semakin pulih dan sekaligus akan memberi kelebihan kepada matawang dollar AUD di atas permintaan yang meningkat dengan aliran pelaburan ke arah aset berpulangan tinggi. Berdasarkan indicator Moshed Magic Line, kenaikan harga pada chart AUD/USD dari paras lebih rendah dari Magic Pivot kemudiannya melonjak sehingga 100 pips hampir menyentuh paras resistance MagicR3 sebelum sedikit pantul semula sebelum dagangan pasaran New York berakhir.
Pada sesi pasaran Asia hari ini, harga yang bergerak turun pada permulaan sesi kemudiannya kembali menunjukkan kenaikan semula menuju ke paras ketinggian lonjakan harga semalam. Dilihat daripada momentum lonjakan harga semalam, harga yang menyambung kenaikan pada dagangan hari ini dilihat akan menuju ke paras resistance 0.7348 (MagicR1) sebelum harga meneruskan lagi kenaikan ke paras 0.7391 (MagicR2) untuk harga mencatat paras ketinggian yang baru. Sekiranya dollar AUD terus mengukuh melonjakkan harga lebih tinggi, harga berpotensi untuk mencapai kenaikan sehinggga ke paras 0.7455 (MagicR3).
Namun, jika kelemahan dollar USD hanya bersifat sementara dan sentimen semasa pasaran kembali memihak kepada pengukuhan USD semula, harga bakal menunjukkan penurunan sehingga lebih rendah dari paras Magic Pivot 0.7285 hari ini. Penurunan harga seterusnya dijangka akan menuju pula ke paras 0.7178 (MagicS2) untuk harga menguji paras support terdahulu pada chart AUD/USD. Harga yang masih mengekalkan momentum penurunannya berkemungkinan akan menuju ke paras tumpuan harga yang berada lebih rendah di sekitar paras 0.7134 (MagicS3).
 Terus pantau perkembangan isu perang dagang antara AS-China yang masih menjadi tumpuan pasaran dan turut mempengaruhi pergerakan harga pada chart AUD/USD. Jadikan indicator Moshed Magic Line sebagai indicator tambahan pada chart AUD/USD anda untuk mendapatkan analisis teknikal yang lebih berkualiti.

Paras support: 0.7241, 0.7178, 0.7134.
Paras resistance: 0.7348, 0.7391, 0.7455.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex : Euro Matawang Terkuat, AUD Paling Lemah

US dollar kekal lemah pada awal dagangan sesi Eropah pada Khamis selepas merekodkan penurunan pada sesi dagangan sebelumnya. Matawang Euro dilihat meneruskan kenaikan pada hari ini yang masih dipacu oleh komen hawkish beberapa ahli European Central Bank (ECB) semalam.
Indeks US dollar yang mengukur kekuatan matawang greenback berbanding matawang utama yang lain susut 0.32% setakat pada pukul 3.23 petang
Major pair EUR/USD membuat kenaikan sebanyak 0.38% dengan GBP/USD naik 0.33%. USD/JPY  setakat ini membuat penurunan 0.19%, USD/CAD pula hampir tidak berubah dengan hanya merekodkan kenaikan 0.02%. USD/CHF menguat 0.38%. Pair AUD/USD susut 0.18% dengan NZD/USD naik 0.33%.
 Matawang paling kuat setakat ini adalah Euro, manakala matawang paling lemah adalah AUD. Dengan menggabungkan matawang paling kuat dan lemah, pair EUR/AUD naik 0.56% setakat pada pukul 3.25 petang.
Apa yang menyebabkan tekanan kepada US dollar adalah kebimbangan pasaran terhadap perang perdagangan. Mexico pada Rabu mengumumkan akan mengenakan $3 billion tariff terhadap import Amerika Syarikat sebagai tindak balas tariff aluminium dan keluli.
Pasaran ketika ini akan meneliti retorik yang akan dikeluarkan oleh pemimpin-pemimpin G7 pada 8 dan 9 Jun di Kanada. Tredeau perdana menteri Kanada berkata pada Khamis bahawa perjumpaan dengan Trump pada hujung minggu ini adalah sesuatu yang sukar.
Apa yang menyebabkan kejatuhan AUD pada Khamis adalah data imbangan perdagangan (trade balance) yang merekodkan prestasi kurang memberangsangkan. Lebihan dagangan (trade surplus) merekodkan bacaan kurang daripada jangkaan dengan A$977 juta berbanding jangkaan lebihan A$1.73 billion. AUD jatuh mendadak selepas data ini dikeluarkan pada pukul 9.30 pagi tadi.


Sentimen Terkini Pasaran Kewangan Pada Sesi Dagangan Asia

Matawang euro menyusut dalam pembukaan perdagangan Asia selepas Canselor Jerman menghadapi tantangan apbila menteri dalam negeri menyatakan beliau bersedia untuk meletak jawatan berikutan polisi migrasi.
Menteri Dalam Negeri, Horst Seehofer berkata beliau bersedia untuk meletak jawatan sebagai menteri dan sebagai ketua kesatuan Sosial Kristian (CSU), rakan sekutu junior dalam kerajaan Merkel.
Pada awalnya matawang euro mengukuh pada paras tertinggi 1.1698 namun matawang tersebut mula menjunam kerana pasaran melihat perletekan jawatan Seehofer dapat membawa ketidaktentuan pada arah tuju masa hadapan Merkel.
Pengukuhan matawang Euro pada hari Jumaat berikutan pementeraian perjanjian antara pemimpin-pemimpin Kesatuan Eropah mengenai perjanjian migrasi, dimana pelabur mengharapkan hal itu akan mengurangkan tekanan ke atas Merkel.
 Indeks US dolar yang mengukur kekuatan greenback berbanding enam matawang utama mengukuh sebanyak 0.23 peratus kepada 94.45 setakat jam 9.40 pagi.
Pengukuhan US dolar adalah berikutan ekonomi US yang kukuh dan prospek kenaikan kadar faedah oleh the Fed.
Data pada hari Jumaat menunjukkan indeks harga perbelanjaan penggunaan teras utama (PCE), salah satu pengukur terhadap inflasi U.S., naik 2.0 peratus berbanding tahun sebelumnya, peningkatan erbesar sejak April 2012.
Walaubagaimanapun, para pelabur masih bimbang dengan dengan polisi perdagangan Trump yang dapat membawa kepada perang dagangan.


Harga Minyak Kekal Kukuh Susulan Pengumuman AS

Harga minyak mentah terus menokok pada hari Selasa ketika prospek terhadap permintaan bahan bakar yang kuat dan peningkatan kadar vaksinasi membantu mengimbangi kebimbangan terhadap lonjakan kes Covid-19 di seluruh dunia.
Memasuki sesi Eropah, niaga hadapan minyak mentah Brent didagangkan meningkat pada $74 setong, sementara dagangan WTI Amerika Syarikat pula menokok di sekitar harga $72.12 setong.
Peningkatan kes Covid-19 akibat penyebaran wabak varian virus Delta, telah mendorong AS untuk mengeluarkan amaran perjalanan ke Sepanyol dan Portugal dan mengatakan sekatan perjalanan tidak akan dilonggarkan bagi mengekang penularan jangkitan.
 Australia juga turut mencatatkan peningkatan berterusan, terutamanya di negeri yang mempunyai populasi paling tinggi di negara itu, New South Wales. Namun, terdapat laporan bahawa langkah sekatan di Victoria akan dilonggarkan setelah menyaksikan penurunan di negeri itu.
Bagaimanapun, harga minyak kekal stabil ketika UK terus mencatatkan penurunan kes Covid-19 untuk hari keenam berturut-turut, menandakan bahawa lonjakan kes terbaru di negara ini telah mencapai puncaknya.
Berikutan kemajuan dalam vaksinasi di seluruh dunia walaupun di tengah peningkatan kes coronavirus, membuatkan pelabur tetap berpegang kepada prospek terhadap permintaan bahan bakar global yang akan terus kukuh.


AUD/USD Kembali Melonjak Didorong Oleh Data Jualan Runcit Australia Yang Meningkat

Matawang komoditi dolar Australia pada sesi pasaran Asia hari ini mengukuh kembali selepas data jualan runcit Australia untuk bulan Februari yang dikeluarkan padi tadi mencatatkan peningkatan tertinggi dalam tempoh 15 bulan mengatasi bacaan data pada bulan sebelumnya dan juga jangkaan yang meningkat oleh pasaran.
Dengan itu, Aussie telah melonjak kembali setelah didagangkan lemah pada dagangan semalam selepas mesyuarat dasar monetari bank pusat Australia menetapkan kadar faedah masih dikekalkan di paras 1.50% seperti sebelum ini.
Pengukuhan dolar AUD juga turut disokong oleh  data PMI perkhidmatan Caixen di China yang turut mencatatkan bacaan yang meningkat pada pagi ini.
Oleh itu, dapat diperhatikan pergerakan harga pada chart pasangan matawang AUD/USD pagi ini telah melonjak 50 pips ke paras sekitar 0.71000 setakat jam 12.28 tengah hari.
Dolar Amerika Syarikat pula didagangkan mendatar dan agak berwaspada oleh pelabur menjelang laporan data pekerjaan NFP Amerika Syarikat pada Jumaat ini yang bakal menyaksikan pergerakan volatile harga.
Selepasa penetapan kadar faedah pada mesyuarat bank pusat Australia semalam, harga pada dagangan AUD/USD menjunam sehingga ke paras terendah harian sekitar 0.70520 selepas melepasi ketiga-tiga paras support pada indicator Moshed Magic Line.
Namun, harga kembali melonjak dari paras terendah harian semalam melepasi paras Magic Pivot 0.7084 hari ini sebelum mula bergerak perlahan di sekitar paras 0.71000.
 Jika harga terus mengekalkan momentum kenaikan, jangkaan paras tumpuan harga adalah pada sekitar 0.71500 atau ke paras resistance 0.7161 (MagicR2) pada indicator Moshed Magic Line hari ini sebelum cuba untuk mengatasi paras ketinggian harag yang dicapai pada bulan Mac.
Kenaikan tersebut bakal melihatkan harga bergerak sekitar 60 hingga 70 pips lagi ke paras lebih tinggi selepas lonjakan 50 pips dicatatkan sejak awal sesi Asia pagi ini.
Namun, jika harga kembali membuat penurunan semula, paras terendah dagangan harian semalam pada 0.70520 bakal diujji sebelum harga cuba meneruskan penurunan ke paras lebih rendah berkemungkinan mencecah ke paras sekitar 0.70200.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras tumpuan yang telah digariskan pada indicator Moshed Magic Line untuk membantu analisis pergerakan harga dengan lebih terperinci.

Paras support: 0.7038, 0.7006, 0.6961.
Paras resistance: 0.7115, 0.7161, 0.7193.


Analisis GOLD – Lepas Capai Paras Tertinggi Baru, Emas Junam Semula Ke $2,000!

Sedikit mengecewakan pelabur emas pada penutup dagangan minggu lalu apabila nilai logam berharga itu menjunam semula ke paras $2,000.
Pada minggu lalu, corak kenaikan harga emas telah dipaparkan sehingga paras tertinggi berjaya dicapai pada sekitar $2,048 menjadi rekod tertinggi harga sejak Mac 2022.
US dolar yang kembali kukuh pada penghujung minggu telah menekan jatuh semula harga emas lebih rendah, namun penganalisis menjangka harga berpotensi untuk naik lebih tinggi pada minggu-minggu berikutnya.
Isyarat lebih jelas untuk Federal Reserve (Fed) memperlahankan dasar monetari setelah data inflasi Amerika Syarikat (AS) semakin menunjukkan penurunan.
Meneliti carta harga XAU/USD yang mengukur nilai emas berbanding US dolar, dapat diperhatikan terjunan berlaku pada Jumaat lalu kembali ke zon tumpuan 2000.00.
Peningkatan perlahan harga dipaparkan di awal minggu ini ke sekitar paras 2011.00 di sesi Eropah.
Namun, terdapat isyarat bearish buat harga emas yang sedang berlegar di bawah paras halangan Moving Average 50 (MA50) pada rangka masa 1 jam di carta XAU/USD tersebut.
 Jika kenaikan harga berjaya melepasi halangan MA50 dan zon 2030.00, perubahan semula trend yang lebih bullish akan dijangkakan.
Seterusnya, harga berpotensi melanjutkan kenaikan mengatasi ketinggian dicapai minggu lalu dengan sasaran utama untuk menuju zon 2070.00
Sebaliknya jika harga emas menjunam lebih rendah melepasi bawah zon 2000.00, akan menjadi amaran buat pelabur untuk menjangkakan kejatuhan harga yang lebih dalam.
Harga boleh susut menuju zon tumpuan sebelum ini pada sekitar 1950.00 sebelum penurunan yang diteruskan akan mensasarkan pula 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 12/3/2018

Kebiasaannya pergerakan pada hari Isnin agak perlahan dan jika diperhatikan ketika ini di timeframe H1, EUR/USD masih dalam mood bearish sejak minggu lalu dan peluang retracement yang boleh dicapai adalah sekitar harga Key Resistance 1.2360 atau ke 1.2390 sebelum ia bearish selagi tidak breakout harga Key Resistance mingguan 1.2435.
 Jika bearish target terhampir adalah ke sekitar Key Support 1.2280 dan breakout ia akan mencapai ke harga yang lebih rendah berkemungkinan ke sekitar harga 1.2250 atau lebih rendah 1.2214 bagi membentuk new LL.
Oleh itu, mood masih bearish hari ini selagi ia tidak breakout 1.2360.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Pasaran Setakat Ini: USD Naik, Emas Merosot, Minyak Jatuh Sejak Isnin

Matawang US dolar bergerak sedikit tinggi tetapi masih tertekan berbanding matawang yang lain pada Selasa. Kebimbangan terhadap peristiwa berisiko iaitu undian Senat U.S. terhadap reformasi cukai dan juga potensi kenaikan kadar faedah di masa hadapan.
Sentimen terhadap US dolar masih lemah dengan beberapa faktor menekan matawang greenback minggu lalu.
Para pelabur juga sedang memerhatikan pengesahan Jerome Powell di Kongres pada masa artikel ini ditulis. Pasaran sedang menunggu sama ada Powell akan memberikan sebarang isyarat tentang polisi di masa hadapan.
Pemain pasaran juga terus memerhatikan perkembangan reformasi cukai yang dijangka akan diundi di Senat pada Khamis. Indeks US dolar yang mengukur kekuatan matawang greenback berbanding enam matawang lain naik 0.24% setakat pukul 11.06 malam pada Selasa.
Pasaran minyak mentah
Harga minyak mentah jatuh dua hari berturut-turut pada Selasa di mana pasaran sedang menunggu mesyuarat pengeluar minyak OPEC dan non-OPEC di Vienna pada Khamis.
 Harga minyak WTI (West Texas Intermediate) untuk kontrak Januari jatuh 0.34% kepada $57.91 setong selepas mencapai paras tertinggi dua tahun lalu pada harga $59.05.
Para pedagang semakin berhati-hati menjelang mesyuarat tersebut, walaupun ramai penganalisis menjangka pakatan tersebut akan melanjutkan pemotongan bekalan sehingga hujung tahun depan.
Pasaran komoditi berharga
Harga emas masih lagi stabil di sekitar paras tertinggi enam minggu lalu dengan sentimen terhadap US dolar masih lagi lemah.
Emas dalam niaga-hadapan (futures) di Comex susut 0.21% pada Selasa kepada $1,291.40.
Harga emas sensitif dengan pergerakan US dolar, di mana jika US dolar naik akan menyebabkan harga emas pula menurun. Oleh itu, secara mudahnya untuk melihat sentimen emas ini kita secara langsung boleh melihat sentimen dan fundamental pasaran untuk US dolar untuk menganalisis pergerakan harga emas.


Terhalang Di Paras $1.1800, EUR/USD Gagal Teruskan Lonjakan Minggu Lalu

US dolar mencatatkan peningkatan nilai di awal minggu ini berikutan sentimen pasaran yang dinilai berisiko memberi kelebihan terhadap dagangan mata wang safe-haven.
Antara faktor yang membuatkan pelabur berwaspada untuk dagangan awal minggu adalah kemerosotan data ekonomi China yang diterbitkan di sesi Asia semalam, ketegangan politik di Afghanistan serta penularan Covid-19 yang masih berterusan.
Situasi ini telah menyelamatkan kembali US dolar selepas prestasi suram di penghujung minggu lalu dengan kejatuhan ketara harga yang dipaparkan.

Jika diperhatikan pergerakan harga pada carta pasangan mata wang EUR/USD, harga yang melonjak pada Jumaat lalu sehingga ke paras 1800.00 gagal untuk meneruskan kenaikan lebih tinggi melepasi rintangan tersebut pada dagangan Isnin semalam.
Harga sebaliknya susut semula ke paras sekitar 1.17700 dan menguji paras sokongan Moving Average 50 (MA50) pada rangka masa 1 jam pergerakan harga bersambung ke sesi Asia pagi ini (Selasa).
Sekiranya paras sokongan MA50 tersebut berjaya menahan harga dari susut lebih rendah, harga berkemungkinan akan menyambung semula kenaikan. Namun memerlukan faktor yang melemahkan US dolar dalam pasaran.
 Kenaikan harga akan menguji sekali lagi rintangan 1800.00 sebelum meneruskan kenaikan lebih tinggi dengan sasaran seterusnya akan terarah kepada zon rintangan 1.19000.
Sebaliknya jika harga susut lebih rendah selepas penurunan semalam, jangkaan harga bakal kembali semula ke zon support 1.17000 yang diuji pada minggu lalu.
Penurunan lebih rendah melepasi zon tersebut akan mencatatkan paras terendah terbaru untuk tahun ini berkemungkinan menuju paras sekitar 1.16000.
Pelabur berwaspada menantikan terbitan data jualan runcit Amerika Syarikat pada sesi New York malam ini yang bakal memacu pergerakan US dolar selanjutnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangkaan Penurunan Inventori Minyak AS Dorong Kenaikan Harga Minyak Mentah

Harga minyak mentah mencatatkan peningkatan sejak semalam berikutan data menunjukkan jangkaan lebih besar terhadap penurunan inventori minyak mentah Amerika Syarikat, namun kenaikan masih lagi terhalang oleh faktor kebimbangan terhadap risiko kemelesetan ekonomi global.
Harga minyak mentah Brent mencatatkan kenaikan melepasi paras harga $60 setong buat pertama kali dalam tempoh lebih seminggu dengan peningkatan pada kadar 0.2%, sementara minyak mentah Amerika Syarikat juga meningkat pada 0.2%.
Pada minggu lalu, bekalan minyak mentah Amerika Syarikat mencatatkan penurunan dengan angka 3.5 juta tong kepada 439.8 juta, menerusi laporan data oleh Institut Petroleum Amerika (API) pada Selasa. Reuters melaporkan undian para penganalisis menjangkakan penurunan kepada 1.9 juta tong.
 Data inventori minyak mentah Amerika Syarikat akan diterbitkan oleh Pentadbiran Informasi Tenaga (EIA) pada jam 10.30 malam ini.
Sementara itu, ketegangan di Timur Tengah masih lagi menjadi fokus Setiausaha Negara AS, Mike Pompeo dengan menyatakan engara akan mengambil segala tindakan untuk menghalang kapal tangki minyak Iran untuk berlayar di lautan Mediterranean daripada menghantar  minyak ke Syria yang bertentangan dengan sekatan Amerika Syarikat.
Harga minyak mentah juga turut berisiko berdepan penurunan data eksport Arab Saudi pada Jun, sebagai pengeksport minyak terbesar dunia.
Arab Saudi merancang untuk mengekalkan eksport minyak di bawah paras 7 juta tong sehari pada Ogos dan September walaupun permintaan yang tinggi daripada pelanggan, untuk mengimbangi semula pasaran minyak mentah global.


Ekonomi UK Beri Kejutan, Ini Reaksi Pound!

Ekonomi UK berkembang lebih kukuh daripada jangkaan pada bulan Januari, sekali gus membawa kelegaan buat bank pusat daripada risiko kemelesetan berpanjangan.
Keluaran dalam negara kasar (KDNK) UK meningkat 0.3% daripada penguncupan 0.5% pada bulan Disember dan melebihi jangkaan untuk pertumbuhan 0.1%, menurut data yang dikeluarkan Pejabat Perangkaan Negara (ONS).
Ini secara tidak langsung memberi harapan kepada Bank of England (BOE) bahawa ekonomi boleh mengelak daripada terjerumus ke dalam kemelesetan yang berlarutan atau tidak mengalaminya sama sekali.
Antara penyumbang utama kepada pengukuhan ini adalah peningkatan dalam sektor perkhidmatan yang melonjak 0.5% susulan kejatuhan 0.8% pada bulan sebelumnya.
 Walaupun perkhidmatan bertambah baik, pembuatan menyusut jatuh sebanyak 0.4% dengan lebih separuh daripada subsektornya merosot dan pembinaan juga jatuh mendadak sebanyak 1.7%.
Pelabur seterusnya akan memerhatikan bacaan data pekerjaan UK pada minggu depan dan inflasi dalam dua minggu lagi sebelum keputusan polisi bulan ini oleh BOE pada 23 Mac.
Pemain pasaran kini menjangkakan BOE akan menaikkan kadar faedah sebanyak 100 mata asas lagi kepada 5% menjelang akhir tahun.
Reaksi awal mata wang pound melihatkannya sedikit meningkat pada sekitar harga 1.1950 berbanding dolar greenback.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Apa Jangkaan Anda Untuk Mesyuarat Bank Pusat Eropah Hari Ini?

Menerusi pandangan penganalisis daripada Royal Bank of Canada (RBC), bank pusat Eropah bakal mengekalkan kadar faedah sedia ada di paras sifar sementara penurunan kadar dijangka akan berlaku sehingga ke penghujung tahun ini.
Dengan mengekalkan isyarat terhadap dasar monetari pada mesyuarat yang lalu, European Central Bank (ECB) buat masa ini dijangka akan mengekalkan kadar faedah sehingga ke akhir tahun 2019 ini berbanding jangkaan sehingga musim panas 2019 yang diumumkan sebelum ini.
Targeted longer-term refinancing operations (TLTROs) atau dikenali sebagai kempen pinjaman jangka masa panjang yang telah diumumkan oleh ECB sebelum ini berkemungkinan belum lagi akan diperjelaskan dengan lebih terperinci termasuk kadar yang ditetapkan sehingga mesyuarat pada Jun nanti.
 TLTRO adalah diperkenalkan untuk pinjaman jangka masa panjang buat bank-bank dan menawarkan insentif untuk meningkat pinjaman perniagaan dan pengguna dalam usaha merancakkan kembali aktiviti pertumbuhan ekonomi di zon Eropah yang sebelum ini berisiko menuju ke arah kegawatan.
Buat masa ini, ECB akan memantau data-data semasa untuk merangka strategi berdasarkan tempoh pertumbuhan yang perlahan pada zon Eropah sama ade bakal berakhir atau menuju ke arah lebih berisiko.
Isyarat utama untuk ECB pada bulan seterusnya adalah terhadap permintaan domestik khususnya pada perbelanjaan dan pelaburan pengguna.


Komoditi Berharga Menjadi Tumpuan dalam Sesi Asia!

Harga emas menjadi tumpuan dalam sesi Asia selepas pasaran kekal dalam mode berhati-hati menjelang sidang akhbar oleh Donald Trump.
Emas bagi penghantaran Februari di Comex meningkat sebanyak 0.11 peratus kepada $1,186.75 satu troy ounce. Dalam masa yang sama, copper futures meningkat sebanyak 0.23 peratus kepada $2.617 sepound.
Semalam, harga emas melonjak ke paras tertinggi dalam tempoh 6 minggu berikutan kegelisahan pasaran menjelang sidang akhbar pertama oleh Presiden AS yang baru hari ini.
Emas mendapat sokongan baru-baru ini selepas minit mesyuarat Disember Fed dikatakan tidak menunjukkan hala tuju yang jelas mengenai kenaikan kadar seterusnya.
 Kelewatan dalam menaikkan kadar oleh Fed ini dinilai positif untuk emas dan negatif buat matawang US Dollar.
Kelemahan US Dollar juga kebiasaannya memberi manfaat buat emas kerana permintaan yang semakin meningkat buat asset alternatif.
Selain sidang kahbar hari ini, pasaran turut akan memberi tumpuan terhadap data runcit AS yang bakal dikeluarkan minggu ini serta ucapan dari Janet Yellen yang dikatakan berpotensi untuk menilai prospek kenaikan kadar faedah pada masa akan datang.
Peningkatan Jumlah Inventori Minyak Mentah dari AS Ini Seolah-olah Ingin Memusnahkan Harapan OPEC!


Mengapa Harga Minyak Jatuh Walaupun Konflik di Timur Tengah Masih Tegang?

Pasaran minyak mentah mengalami kejatuhan pada hari ini berikutan kebimbangan terhadap unjuran permintaan selepas petunjuk yang baru terhadap ketegangan perdagangan antrabangsa yang menjejaskan ekonomi global, walaupun konflik di Timur Tengah masih berpotensi menyokong harga minyak mentah.
Pasaran niaga hadapan minyak mentah Brent menyusut pada kadar 0.3% setong sementara minyak mentah WTI Amerika Syarikat pula menurunan pada kadar 0.4% setong.
Tekanan terhadap harga minyak mentah adalah didorong oleh kegelisahan terhadap kadar permintaan disebabkan oleh faktor perang dagang antara Amerika Syarikat dan China yang memasuki tempoh tahun kedua, menjejaskan prospek pertumbuhan ekonomi global di mana memberi impak besar terhadap kadar petumbuhan permintaan minyak mentah.
Isu ini dilihat serius oleh pasaran ekoran kedua-dua negara tersebut merupakan pengguna terbesar minyak mentah di dunia.
 Unjuran ekonomi global yang lemah akan terus memberi tekanan terhadap harga minyak. Namun buat masa ini, isu ketegangan di Timur Tengah menjadi faktor menyokong harga minyak mentah dari terus merosot.
Iran pada Isnin telah memberi amaran untuk mengaktifkan semula mesin sentrifugal dan meningkatkan pengayaan Uranium kepada 20% sebagai langkah untuk meneruskan ancaman terhadap perjanjian nuclear 2015 yang telah diabaikan oleh Washington tahun lalu.
Washington sebelum ini telah melancarkan sekatan dan menghapuskan kepentingan Iran bertujuan untuk mendapatkan persetujuan halangan terhadap program nuklear di bawah perjanjian 205 bersama kuasa dunia.
Konfrontasi tersebut telah meningkatkan ketegangan antara Amerika Syarikat dan Iran. Pada bulan lalu, Presiden Donald Trump telah menarik balik arahan serangan udara pada saat akhir yang sebelum itu bertujuan sebagai tindakan balas terhadap serangan Iran ke atas drone milik Amerika Syarikat. Insiden tersebut adalah susulan daripada serangan dua kapal tangki minyak di Teluk Oman bulan lalu.
Sementara itu, Goldman Sachs mengatakan pertumbuhan pengeluaran di Amerika Syarikat akan terus melebihi permintaan global sekurang-kurangnya sehingga tahun 2020, menghadkan kenaikan harga minyak walaupun pengeluaran bekalan akan dikurangkan oleh OPEC.


Ini Yang Terjadi Kepada Semua Dagangan Matawang Utama Menjelang FOMC Khamis Ini!

US Dollar meningkat berbanding matawang utama yang lain pada Selasa menjelang minit mesyuarat terkini oleh Fed mengenai prospek kenaikan kadar tahun ini.
US Dollar Index yang mengukur kekuatan US Dollar berbanding enam matawang utama yang lain kali terakhir meningkat sebanyak 0.44 peratus kepada 101.36.
US Dollar meningkat berbanding Yen dengan USD/JPY meningkat sebanyak 0.43 peratus kepada 113.59 ke paras tertinggi dalam tempoh dua minggu.
Minit mesyuarat Fed bagi bulan Januari dijadual akan dikeluarkan pada Khamis (waktu tempatan). Pelabur bakal meneliti mesyuarat ini bagi mendapatkan isyarat terkini mengenai kenaikan kadar tahun ini.
 Sebelum ini Fed meletakkan unjuran kenaikan sebanyak tiga kali pada tahun ini.
Dalam sesi ini juga, Euro menjunam sebanyak 0.57 peratus ditengah-tengah kebimbangan mengenai Brexit dan kejutan pilihanraya di Perancis.
Satu tinjauan yang dibuat pada Isnin menunjukkan Marine Le Pen merapatkan jurang dengan pihak lawan.
Sementara itu, Sterling didagang lebih rendah berbanding US Dollar dengan GBP/USD kehilangan kira-kira 0.3 peratus kepada 1.2422.
News Penting yang Berpotensi Memberi Impak Besar Buat Pasaran Minggu Ini (20-24 Februari 2017)


USD/JPY Capai Paras Tertinggi Sejak 2002 Sebelum Susut Semula

Jika anda perasan, harga pada carta pasangan mata wang safe-haven USD/JPY semalam telah membuat kenaikan mencapai paras ketinggian terbaru lagi sejak 2002 apabila mengatasi ketinggian dicapai pada penghujung April lalu.
Sekiranya diteliti pergerakan harga sejak minggu lalu, harga telah berjaya membuat lonjakan semula di penghujung minggu selepas penurunan harga menguji zon RBS (resistance become support) pada 129.00.
Pergerakan harga dilihat kekal dipacu oleh US dolar yang lebih mendominasi dengan tumpuan pelabur sejak minggu lalu yang terarah kepada mesyuarat FOMC dan laporan data pekerjaan NFP Amerika Syarikat (AS).
Selepas bergerak semula di atas paras sokongan Moving Average 50 (MA50) pada rangka masa 1 jam, pelabur menilai harga akan meneruskan trend bullish bersambung pada minggu ini.
Sesi Asia pada pembukaan dagangan awal minggu ini semalam menyaksikan harga membuat kenaikan bersambung ke awal sesi Eropah mengatasi ketinggian yang dicapai pada 2 minggu lalu, mencatatkan paras tertinggi terbaru sejak 2002 di sekitar 131.300.
Namun, harga kemudiannya memaparkan terjunan semula sehingga ke penghujung dagangan sesi New York ke paras sekitar 130.200.
Penurunan harga yang bergerak di bawah paras MA50 semula turut memberikan isyarat untuk perubahan trend bearish selepas harga merekodkan paras ketinggian terbaru.
 Penurunan harga jika diteruskan dilihat akan kembali menguji sekali lagi zon RBS 129.00 seperti situasi pergerakan harga minggu lalu.
Dan jika penurunan lebih rendah berlaku, harga berkemungkinan akan susut menuju paras 128.00 atau zon sokongan harga sekitar 127.00.
Namun jika US dolar terus tunjuk belang minggu ini dan melonjakkan harga lebih tinggi, harga akan terus mencatatkan paras tertinggi terbaru 20 tahun.
Sasaran kenaikan harga seterusnya berkemungkinan menguji paras 132.00 untuk meneruskan pergerakan dalam trend bullish.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kelemahan US Dollar Selalu Digunakan dengan Sebaik Mungkin oleh Logam Berharga Ini Untuk Bangkit!

Emas bagi pengahntaran April di Comex menyusut sebanyak 0.46 peratus kepada $1,213.85 satu troy ounce.
Dalam masa yang sama, copper futures menyusut sebanyak 1.45 peratus di Comex dengan mogok di Chile yang masih menjadi tumpuan utama buat pasaran komoditi ini.
Pekerja di sana mengundi pada Selasa bagi menolak tawaran gaji yang diberikan oleh Syarikat dan memilih untuk melancarkan mogok secara besar-besaran di ladang tembaga terbesar di dunia itu.
 Harga emas meningkat di Amerika Syarikat pada hari Khamis apabila kebanyakan pelabur masih mengawasi pelbagai risiko yang bakal datang di dalam pentadbiran Trump. Dalam masa yang sama, komoditi ini juga mengambil peluang untuk bangkit sementara menanti data NFP yang amat penting buat pasaran minggu ini.
Pada hari Rabu, Fed tidak mengeluarkan sebarang isyarat terkini mengenai kenaikan kadar selepas kenaikan 25 mata asas dalam mesyuarat Disember lalu. Namun begitu, jawatankuasa ini optimis terhadap sentimen pengguna dan perniagaan yang dinilai bertambah baik.
Kadar pengangguran juga kekal pada paras yang rendah mencerminkan pasaran buruh yang kekal utuh buat masa ini.
Apa Yang Terjadi Kepada US Dollar Menjelang NFP Malam Ini? Baca Artikel Ini!


6 Berita Forex Tumpuan Pasaran Minggu Ini (28 Sep – 2 Okt 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan China (Rabu 9.00 Pagi): Perkembangan sektor ekonomi di China akan memberi petunjuk awal terhadap pemulihan bagi ekonomi kedua terbesar dunia itu yang akan turut mempengaruhi sentimen pasaran global.
Data GDP UK (Rabu 2.00 Petang): Pelabur akan meneliti bacaan akhir bagi pertumbuhan ekonomi UK setelah data Keluaran Dalam Negara Kasar (KDNK) pada suku kedua telah mencatatkan penyusutan terbesar.
 Data GDP AS (Rabu 8.30 Malam): Penurunan pertumbuhan GDP Amerika Syarikat (AS) pada suku kedua sehingga -31.7% telah memberi tekanan terhadap pemulihan ekonomi terbesar dunia itu. Bacaan akhir GDP dijangka kekal tidak berubah.
Data Tuntutan Pengangguran AS (Khamis 8.30 Malam): Walaupun kadar tuntutan faedah pengangguran di AS semakin menunjukkan penurunan berbanding sebelum ini, namun bacaan angka dilihat masih lagi di paras agak tinggi. Peningkatan semula angka tuntutan akan terus memberi tekanan buat dagangan US dolar.
Data PMI Pembuatan Tinjauan ISM (Khamis 10.00 Malam): Bacaan angka PMI tinjauan ISM bagi sektor pembuatan telah meningkat di atas paras 50 untuk tiga bulan berturut-turut dan bacaan angka juga menunjukkan trend menaik. Trend yang berterusan akan memberikan harapan terhadap pemulihan ekonomi.
Laporan Data Pekerjaan NFP (Jumaat 8.30 Malam): Menggegarkan dagangan di awal Oktober adalah data tumpuan utama ini di mana jangkaan pertambahan pekerjaan di AS untuk bulan September bakal menurun. Namun, kadar pengangguran dijangka akan menurun menyusuli penurunan pada bulan sebelum ini.


Jaga-Jaga Data Inflasi AS Malam Ini, EUR/USD Mungkin ‘Mengamuk’

Menilai perkembangan pasaran penghujung minggu ini, US dolar masih lagi gagal untuk mendominasi pasaran kewangan sejak awal minggu sehingga dagangan Rabu semalam.
Selepas laporan pekerjaan NFP Amerika Syarikat (AS) menjadi tumpuan pada Jumaat lalu, minggu ini pelabur berwaspada menantikan laporan inflasi AS yang bakal diterbitkan pada sesi New York sebentar lagi.
Sementara mata wang Euro pula gagal mengambil kesempatan untuk mengukuh berbanding pergerakan US dolar yang suram.
Laporan bagi unjuran ekonomi Eropah oleh Suruhanjaya Eropah bakal dipantau pada terbitan di sesi Eropah hari ini.
Kadar inflasi Eropah dijangka untuk menurun di bawah paras sasaran bank pusat 2% sementara kadar pertumbuhan ekonomi diramalkan baik pada tahun 2023.

Pada carta harga pasangan mata wang EUR/USD, harga masih berlegar dalam julat paras 1.14000-1.14500 sehingga bersambung pada dagangan pagi ini.
 Kenaikan harga yang dipaparkan gagal melepasi rintangan 1.14500 sebelum penurunan berlaku semula pada sesi New York susulan tekanan yang diberikan oleh US dolar disokong peningkatan hasil perbendaharaan AS.
Arah pergerakan harga yang lebih jelas dinantikan para pelabur selepas data inflasi diterbitkan hari ini yang dijangka akan memacu pergerakan US dolar.
Penurunan harga bakal menguji paras sokongan 1.14000 sebelum harga susut lebih rendah memberi isyarat untuk perubahan trend bearish berkemungkinan menuju ke zon tumpuan sekitar 1.12600 yang menjadi zon lonjakan harga minggu lalu.
Sementara untuk jangkaan kenaikan harga pula, rintangan 1.14500 bakal dilepasi sekiranya US dolar terus kehilangan tarikannya dan mendorong harga menuju zon rintangan 1.14800 yang dicapai minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permulaan Dagangan Minggu Ini Disokong Oleh Pandangan Yang Negatif Pelabur Terhadap Mesyuarat FOMC Awal Pagi Khamis Ini

Bermula pasaran minggu ini, indeks Prestasi Perniagaan NZ di New Zealand turun kepada 53.8 pada bulan Februari 2019 daripada lapan bulan tertinggi pada 56.2 pada bulan sebelumnya. Namun Kiwi masih diniagakan tinggi berikutan perasaan pasaran yang positif.
Manakala Yen antara matawang terlemah sejak sesi Asia dalam sentimen pasaran yang risk-on dan data domestik Jepun yang perlahan di mana sektor pengeluaran perindustrian merekodkan kejatuhan untuk bulan ketiga berturut-turut.
 Aussie pula menggunakan peluang sebaik mungkin dalam pasaran risk-on dengan mengukuhkan momentum nilai dagangannya ditambah lagi dengan sokongan kenaikan harga bijih besi yang merupakan komoditi eksport utama bagi Australia.
Seterusnya, pasaran Eropah hari ini dibuka dengan sentimen yang positif selepas agensi berita Xinhua mengatakan China dan Amerika Syarikat sedang membuat kemajuan yang positif dalam perjanjian perdagangan.
Matawang Euro mencecah paras tertinggi sejak dua minggu berbanding Dolar AS atas faktor kelemahan prestasi USD menjelang mesyuarat FOMC minggu ini yang dijangka dovish.


Pergerakan Pasif Pasaran Forex Untuk Permulaan Minggu Ini Dengan Jepun Bercuti Sempena ‘Golden Week’.

Pasaran matawang hari ini didagangkan agak tenang pada awal minggu ini dengan Dolar AS sedikit lebih rendah berbanding matawang utama yang lain tetapi naik berbanding Yen berikutan pasaran Jepun ditutup dan akan berlangsung selama seminggu untuk cuti “Golden Week” yang mempunyai kesan lembap terhadap kecairan Asia.
Setiausaha Perbendaharaan A.S., Steven Mnuchin berkata mengenai rundingan perdagangan Amerika Syarikat-China bahawa mereka kini berada pada pusingan akhir perbincangan.
 Pasangan EURUSD hari ini menurun dari paras tertinggi semalam selepas data zon Eropah dicatatkan lebih lemah daripada jangkaan pasaran. Sentimen ekonomi, iklim perniagaan, keyakinan industri dan petunjuk keyakinan pengguna semuanya hadir lebih lemah daripada unjuran pasaran pada bulan April.
Beralih kepada matawang Pound pula, matawang ini didagangkan sekitar paras terendah sejak 15 Februari atas faktor ketidakpastian Brexit. Meskipun Kesatuan Eropah menunda Brexit hingga 31 Oktober namun masalah politik British masih membebani sentimen pasaran sekaligus menutup data-data ekonomi UK yang cukup positif.
Dalam perkembangan komoditi pula, harga minyak mentah global melanjutkan kelemahannya selepas Presiden Donald Trump mengutarakan bahawa ia telah menggesa OPEC agar menurunkan harga minyak mentah.


Analisis GOLD – Harga Emas Semakin Pamerkan Penurunan

Harga emas dilihat menunjukkan penurunan, semakin menjauh dari paras $1,900 yang dicapai selepas harga menguji zon rintangan tersebut pada Selasa.
Seperti yang dipaparkan pada carta harga XAU/USD yang mengukur nilai emas berbanding US dolar, harga turun lebih rendah pada dagangan hari ini (Khamis) menuju ke paras sokongan pada 1875.00.
Pelabur melihat isyarat awal bagi penurunan lebih rendah harga emas selepas harga bergerak di bawah paras halangan Moving Average 50 (MA50) pada rangka masa 1 jam pergerakan harga.
Data inflasi Amerika Syarikat (AS) yang akan diterbitkan pada sesi New York malam ini bakal mempengaruhi pergerakan US dolar dan juga komoditi emas.
Jika paras 1875.00 gagal untuk menyokong kenaikan semula harga, penurunan lebih rendah akan menguji pula paras 1850.00.
Seterusnya, trend bearish harga pada carta XAU/USD dijangkakan untuk harga kembali semula sehingga ke paras tumpuan 1800.00 sebelum ini.
 Namun, jika harga emas kembali meningkat semula, zon rintangan 1900.00 akan diuji sekali lagi sebelum pelabur boleh menyaksikan lonjakan lebih tinggi.
Melepasi zon rintangan tersebut akan menambahkan kelegaan semula kepada para pelabur bagi menjangkakan harga emas untuk menuju ke paras ketinggian terbaru sekitar 1950.00 pula.
Paras tersebut kali terakhir diuji adalah pada dagangan awal Januari lalu sebelum harga terus bergerak di bawah paras itu sehingga Jun ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Pengukuhan US Dollar Akan Membantutkan Kenaikan Harga Minyak?

Harga minyak mentah jatuh lagi dalam sesi Asia pada hari Khamis selepas data perdagangan dari China dilapor mengecewakan. Laporan simpanan minyak mentah AS juga bakal diumumkan oleh Jabatan Tenaga AS.
Minyak mentah AS di New York Merchantile Exchange jatuh 1.06% kepada $49.65 setong. Sementara itu, brent mentah dilaporkan merosot 0.89%.
Institut Petroleum Amerika (API) pada sebelum ini melaporkan bahawa inventori minyak mentah meningkat sebanyak 2.7juta tong pada minggu lepas. Penurunan sebanyak 1.35 juta tong juga dilaporkan di Cushing dan produk tapisan merosot sebanyak 4.5 juta tong.
 Selain itu, di China, data imbangan perdagangan mencatat lebihan sebanyak $41.99 billion, menjangkaui ramalan awal yang menjangkakan lebihan sebanyak $53.00 billion pada September.
Semalam, minyak mentah dilaporkan meningkat selepas OPEC dan beberapa pengeluar utama dijangka bersedia untuk mengadakan rundingan mengenai pelaksanaan pembekuan bekalan minyak mentah.
Permintaan bagi matawang gergasi kekal mengukuh apabila Fed mengumumkan bahawa mereka bersedia untuk menaikkan kadar dalam jangka masa terdekat.
Pengukuhan matawang Greenback akan menolak jatuh nilai komoditi hitam memandangkan kos pemegang matawang lain akan menjadi tinggi untuk membeli minyak kerana dinilai berbanding US Dollar.


Intai Peluang Pada Dagangan EUR/USD Selepas Penurunan 90 Pips Semalam

Permulaan dagangan yang kurang menyenangkan buat dolar Euro untuk suku tahun ketiga apabila mencatatkan penurunan pada Isnin khususnya berbanding USD.
Sebagai matawang anti-USD, dagangan matawang Eropah tersebut terkesan selepas USD kembali mengukuh susulan pertemuan Presiden Amerika Syarikat Donald Trump dan Presiden China Xi Jinping yang kembali meredakan ketegangan pada hubungan dagang dua negara tersebut.
USD yang mengukuh memberi tekanan terhadap dagangan Euro yang berisiko di mana kelihatan pergerakan harga pada carta pasangan matawang EUR/USD menunjukkan corak penurunan harga yang ketara selepas mendatar pada minggu lalu.
Harga membuat penurunan sejak awal sesi Asia bermula sehingga melepasi paras support MagicS2 pada indicator Moshed Magic Line semalam sebelum kembali pantul semula menguji paras support MagicS1.
Namun, data PMI perkilangan di zon Eropah yang dikeluarkan pada sesi Eropah semalam mencatatkan bacaan yang kurang memuaskan terkesan oleh ketegangan perdagangan global dan ketidaktentuan politik selain kemerosoton pada industri auto.
Susulan data yang kurang memuaskan itu telah mendorong harga menjunam sehingga 80 pips ke zon RBS (resistance become support) mencecah ke paras 1.12800 sebelum pergerakan harga mendatar pada penghujung sesi pasaran Amerika.
Dagangan EUR/USD yang bersambung pada sesi Asia hari ini masih perlahan dan dijangka akan meneruskan penurunan harga. Penurunan bakal menuju ke paras sekitar support 1.1221 (MagicS2) pada indicator Moshed Magic Line hari ini.
 Penurunan lebih rendah harga dilihat akan mencecah ke paras zon support pada dagangan Jun lalu sekitar paras 1.11800 dengan mencatatkan 100 pips penurunan harga dari paras harga ditutup semalam.
Sebaliknya jika harga kembali membuat kenaikan dan melepasi paras Magic Pivot 1.1312 hari ini, jangkaan kenaikan akan menguji paras resistance pada 1.1344 (MagicR1) yang berada pada zon SBR (support become resistance).
Kenaikan seterusnya berkemungkinan menuju ke paras resistance 1.1404 (MagicR2) yang merupakan paras ketinggian harga yang diuji pada dagangan Jun.
Lihat gambar carta harga bagi pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1253, 1.1221, 1.1161.
Paras resistance: 1.1344, 1.1404, 1.1435.

Team INTRADAY menggunakan bacaan dan carta forex dari Broker SaracenMarkets.


Ini Nasib Yang Diterima Euro, Pound dan Yen Dalam Sesi Ini

US Dollar hampir tidak berubah dari paras tertinggi dalam tempoh 7 minggu berbanding matawang utama pada hari Isnin.
EUR/USD melonjak sebanyak 0.13%.
EUR/USD, 30 minit
US Dollar mengukuh semenjak data jualan runcit dikeluarkan mengukuh pada bulan September, selari dengan jangkaan awal pasaran.
Data ini sekali gus menambah lagi kekuatan matawang gergasi yang sudah sedia mengukuh gara-gara pandangan ahli Fed mengenai kenaikan kadar baru-baru ini.
 Bagi minggu ini, trader akan memberi fokus kepada data pengeluaran perindustrian dan aktiviti pengilangan di New York untuk gambaran yang lebih jelas mengenai kekuatan ekonomi semasa.
USD/JPY pula dicatat menghampiri kemuncak tertinggi dalam tempoh 2 bulan.
USD/JPY, 30 minit
Sementara itu GBP/USD dinilai merosot.
GBP/USD, 30 minit
US Dollar Index yang mengukur kekuatan US Dollar kali terakhir dinilai pada 98.04.


News & Sentimen Yang Bakal Menggerakkan Usd/Jpy Minggu Ini

Usd/Jpy menguat sekali lagi dalam sesi dagangan minggu lalu yang bergerak ke paras tertinggi sejak 19 Januari. Pasangan matawang ini menguat sepanjang minggu lepas sebelum melemah pada hari terakhir dagangan Jumaat di mana laporan NFP dikeluarkan.
Walaupun laporan NFP pada Jumaat sepatutnya menguatkan US dolar, tetapi yang berlaku adalah sebaliknya. Hal ini disebabkan pasaran begitu pasti dengan data positif pertambahan pekerjaan di AS selepas data ADP memberi isyarat awal pada Rabu.
Selain itu, minggu lalu juga US dolar juga telah menyerap harga (priced-in) kenaikan kadar faedah oleh The Fed minggu ini, selain data purata gaji 0.2% yang kurang dari ramalan pasaran iaitu kenaikan 0.3%.
 Dalam sesi dagangan minggu ini, seperti kita sedia maklum pasaran secara keseluruhan memberi tumpuan kepada penetapan kadar The Fed. Setiap kali penetapan kadar oleh The Fed, Yen adalah matawang yang paling banyak mendapat kesan. Walaupun kadar dinaikkan Khamis ini, kesannya dijangka minimum dengan andaian pasaran telah priced-in kenaikan ini. Apa yang akan memberi kesan signifikan adalah panduan kehadapan (forward guidance) oleh bank pusat ini.
Data dari Jepun pula, pasaran akan memberi tumpuan terlebih dahulu kepada jumlah aliran modal masuk ke Jepun sepanjang minggu lalu. Data yang menunjukkan pembelian bon asing dan pelaburan saham oleh pelabur asing akan dikeluarkan pada Rabu. Data ini penting bagi melihat permintaan dan penawaran Yen oleh pelabur-pelabur asing.
Seterusnya pasaran akan berhadapan pula dengan penetapan kadar oleh Bank of Japan (BoJ) pada Khamis. Bank of Japan pula dijangka akan mengekalkan polisi monetari semasa dengan sasaran inflasi masih agak sukar dicapai oleh BoJ.


US Dolar Menyusut Berbanding Yen, Harga Minyak Terus Meningkat

Pasaran Matawang
Matawang US dolar menyusut berbanding yen pada awal sesi dagangan Asia.
USD/JPY menyusut sedikit sebanyak 0.07% kepada 110.26 setakat jam 9.30 a.m. Manakala AUD/USD kekal stabil pada 0.8001.
Indeks US dolar yang mengukur kekuatan matawang greenback berbanding matawang lain susut 0.01% kepada 89.85 setakat jam 9.30 a.m.
Pengukuhan matawang yen oleh laporan perdagangan yang positif pada bula Disember. Jepun mencatat lebihan dalam imbangan dagangan sebanyak ¥359 billion pada bulan Disember.Export meningkat sebanyak 9.3%, manakala import naik 14.9%.
 Pelabur kini memberi tumpuan pada ucapan pentadbiran Presiden Trump di Davos.
Pasaran Komoditi
Harga minyak menunjukkan peningkatan namun terbatas berikutan laporan American Petroleum Institute (API). Laporan tersebut menyatakan inventori minyak mentah meningkat 4.755 juta tong pada mingu lepas. Angka ini diluar jangkaan penganalisis yang menjangkakan kenaikan hanya sekadar 1.6 juta tong.
Harga minyak WTI naik kepada $64.11 setong dan Brent naik kepada $69.88 setong setakat jam 09.30 a.m.
Harga minyak naik sebanyak 0.26% kepada 1,340.30.